گفتوگۆیه‌ک له‌گه‌ڵ هیوا قادر – Denegkan\nگفتوگۆیه‌ک له‌گه‌ڵ هیوا قادر\nbyهیوا\tJuly 18, 2008\tئەدەب\nهه‌ڵه‌یه‌کی زۆر گه‌وره‌یه که بوترێت نابێت ڕۆشنبیر له‌گه‌ڵ ده‌سه‌ڵاتدا کاربکات، به‌ڵام هه‌ڵه‌یه‌کی زۆر له‌وه گه‌وره‌تریشه گه‌ر بێت و داوا له ڕۆشنبیری کورد بکه‌یت له‌گه‌ڵ ده‌سته‌ڵاتی کوردیدا کاربکات.\nژاوێن شاڵی: جەنابت بەوە ناسراویت کە هەمیشە لە شیعرەکانتا سروشت بونێکى فراوانى هەیە، وە هەمیشە رۆحیەتێکى جوان بە شیعرەکانتەوە دەبینرێت هەر ئەمەشە وایکردووە کە شیعرى تۆ زیاتر بەرەو ناسکى بڕوات، ئەم تێکەڵاوییە زۆرەى سروشت لە شیعرەکانى "هیوا قادر"دا بۆچى ئەگەڕێتەوە؟\nهیوا قادر: من بۆ خۆم ڕه‌نگه نه‌توانم به‌ته‌واوه‌تی ده‌ستبخه‌مه سه‌ر هۆکاره‌کانی گه‌ڕانه‌وه‌ی به‌رده‌وامم بۆ سروشت، ڕه‌نگه به‌شێکی له‌نادیارییه‌کدا بێت که خۆشم نه‌توانم په‌یی پێبه‌رم. به‌ڵام من هه‌میشه هه‌ستێکی به‌رایم هه‌یه به‌رامبه‌ر به سروشت، هه‌ستێک وه‌ک وه‌رگرتنی هێزێک وایه بۆ بیرکردنه‌وه‌ی به‌رده‌وام و تێڕامان، بۆ سه‌رله‌نوێ داڕشتنه‌وه‌ی ژیان له ڕێگه‌ی شته پچووکه‌کانه‌وه، من بۆ خۆم پێموایه ئینسان له ڕیگه‌ی شته بچووکه‌کانه‌وه ده‌توانێ سه‌رله‌نوێ بێته‌وه ناو ژیان و ئاشتبێته‌وه له‌گه‌ڵیدا، سروشت بۆ من ئه‌و شوێنه جیاوازه‌یه که ده‌توانم تێیدا باشتر بیربکه‌مه‌وه.\nکۆمه‌ڵگه‌ی کوردی کۆمه‌ڵگه‌یه‌که که هه‌میشه له‌ڕێێ مانا گه‌وره‌کانه‌وه ئینسان ئاماده ده‌کات بۆ ژیان، مانا بچوکه‌کان فه‌رامۆش ده‌کات، ڕه‌نگه هۆکاره‌که‌شی ئه‌وه‌بێت که هه‌میشه کۆمه‌ڵگه‌ی ئێمه له‌به‌رده‌م هه‌ڕه‌شه‌ی فه‌وتاندن و نه‌ماندا وه‌ستابێت، له‌به‌رئه‌وه پێویستی به‌کۆمه‌ڵێک مانای گه‌وره و چاره‌نووس ساز بووه بۆ ئه‌وه‌ی بمێنێته‌وه، هه‌ر بۆیه ڕێی به مانا بچووک و ناسک و ئینسانییه‌کانی تر نه‌داوه بێنه‌پێشێ بۆ ئه‌وه‌ی نه‌بادا ببنه هۆی بیرکردنه‌وه‌یه‌کی جیاواز له بیرکردنه‌وه‌ی باو و ئینسان به‌ره‌و هه‌ستکردن به‌لاوازی به‌رێت. ئینسانی ئێمه له‌وه‌ته‌ی هه‌یه له ڕێی دیین و ئایدۆلۆژیاکانه‌وه ئاماده‌ده‌کرێت ته‌نها بۆ ئه‌وه‌ی هه‌ر هێنده بیربکاته‌وه که به‌شی درککردن به‌و مانایانه بکات که مانای خۆبه‌ختکردنن له پێناوی وڵات و حزب و دین و ئایدۆلۆژیادا، نه‌ک له پێناویی خۆشویستنی ژیان و خودی ئینسان خۆیدا.\nنزیکی من له شته بچووکه‌کان له ڕێگه‌ی سروشته‌وه ڕه‌نگه به‌شێکی په‌رجه‌کرداری ئه‌م جۆره تێڕوانینه‌بووبێت که له کۆمه‌گه‌ی کوردیدا هه‌یه.\n ژاوێن شاڵی: واتە تۆ دەتەوێت لە ڕێى سروشتەوە بۆ بەشە ونبووەکەى خۆت بگەڕێیت، وە لەگەڵ ئەو بەشە ون بووەدا ئاشت بیتەوە؟\nهیوا قادر: ئه‌ده‌ب هه‌وڵدان نییه بۆ گه‌یشتن به که‌ماڵ و حه‌قیقه‌تێکی بێ چه‌ندوچوون، ئه‌مه ئه‌و خاڵه‌یه که ئه‌ده‌ب له دیین جیاده‌کاته‌وه، من له ڕێێ سروشته‌وه ده‌توانم به‌شێکی ئه‌و دیوه نادیارانه‌ی خۆم بناسم، ده‌توانم هه‌ندێک جار خۆم له‌گه‌ڵ خۆم ئاشتبکه‌مه‌وه، ئاشتکردنه‌وه‌ی خۆم له‌گه‌ڵ خۆم، ده‌ستلێدانی منه له ژیان، له جوانی، هه‌روه‌ها ئاماده‌بوونی منه له‌به‌رده‌م ئه‌و پرسیارانه‌دا که واملێده‌کات هه‌میشه هه‌ستبکه‌م که بوونی من به بوونی پرسیاره‌کان و بیرکردنه‌وه‌کانمه‌وه به‌نده.\nژاوێن شاڵی: ئەدەبى نامە یەکیکە لە بوارەکانى ئەدەب، بەڵام ئەوەى هەستى پێدەکرێت ئەوەیە زۆر کەم لە ئەدیبانى ئێمە ئەو ڕێچکەیەیان گرتووە، تۆ یەکێکیت لەوانەى کە لەم بوارە جێدەستى خۆت نیشان کردووە، تۆ لەڕێى ئەو نامانەوە دەتەوێت رێچکەیەکى جیاواز بۆ خۆت هەڵبژێریت؟ یاخود جیاوازى ئەدەبى نامە چییە لە لقەکانى ترى ئەدەب؟\nهیوا قادر: جیاوازی ئه‌ده‌بی نامه له‌گه‌ڵ کایه‌کانی تری ئه‌ده‌بدا ئه‌وه‌یه که "خود" هه‌میشه ئاماده‌یه به‌بێ خۆشاردنه‌وه له ناو بیرکردنه‌وه‌ی زماندا. بره‌وپێدانی ئه‌ده‌بی نامه‌ش له‌ناو ئه‌ده‌بیاتی هه‌ر کۆمه‌ڵگه‌یه‌کدا په‌یوه‌ندیی به کراوه‌یی و خه‌ونی نووسه‌ره‌کانیه‌وه هه‌یه، چونکه تۆ له ڕێێ نامه‌وه که‌سی به‌رامبه‌ر ده‌دوێنیت، دواندنی که‌سی به‌رامبه‌ر له‌و خاڵه‌وه ده‌ستپیده‌کات که تۆ ترس و شه‌رمت نه‌بێت له باسکردن و گوزارشتکردن له خۆت له به‌رده‌م که‌سی به‌رامبه‌ردا.\nهه‌روه‌ها دروستبوونی تاک "ئیندڤید" وه‌ک بیرکه‌ره‌وه‌یه‌ک به‌بی خۆبه‌ستنه‌وه‌ی به تێگه‌یشتنه باو و گشتییه‌کانه‌وه، یارمه‌تیده‌رێکه بۆ دروستبوونی ئه‌و تێگه‌یشتنه‌ی که بتوانێت سه‌یری هونه‌ری ئه‌ده‌بی نامه بکات وه‌ک کایه‌یه‌کی سه‌ربه‌خۆ و تایبه‌ت به‌خۆی.\nژاوێن شاڵی: جیا لەم هەوڵەى تۆ (بۆنى شەراب لە هەناسەم دێت)، تا ئێستا نوسەرى ئێمە بە ئەدەبى نامە ئاشنا نییە، بۆچى تا ئێستا ئەدەبى نامە لاى ئێمە نەبۆتە نەریتێک، یاخود نەبۆتە بەشێک لە نوسین؟\nهیوا قادر: به‌شێکی په‌یوه‌ندی به ترسه‌وه هه‌یه له ئازادی، به‌شێکیشی په‌یوه‌ندی به‌و تێگه‌یشتنه باوه‌ی کۆمه‌ڵگاوه هه‌یه که ده‌بێت خوێنه‌رانی ئێمه شته تایبه‌تی و نهێنییه‌کانی نووسه‌ران ته‌نها دوای مردنیان بخوێننه‌وه. ئه‌م تێڕوانینه‌ش ترسێکی تایبه‌تی لای نووسه‌ران دروستکردووه که جورئه‌تی باسکردنی خۆیان نه‌بێت وه‌ک ئه‌وه‌ی که هه‌ن، نه‌با بکه‌ونه به‌ر زه‌بری مه‌رجه کۆمه‌ڵایه‌تییه‌کان.\nژیانی من له ئه‌وروپا و ئاشنابوونم به‌م کایه ئه‌ده‌بییه‌ی دنیا، هۆکاربوون بۆ ئه‌م ده‌ستپیشکه‌رییه‌ی من، من ده‌زانم دنیایه‌ک نامه‌ی جوان و تایبه‌ت هه‌ن له نێوان نووسه‌رانی کوردا که نایانه‌وێت وه‌ک کایه‌یه‌کی ئه‌ده‌بی بڵاویانبکه‌نه‌وه، ئه‌مه‌ش به‌شێکی هۆکاری ئه‌و ترسه‌یه که باسمکرد. به‌ڵام ده‌بێت ئه‌وه‌مان له‌بیرنه‌چێت نامه‌کانیش وه‌ک هه‌ر کایه‌یه‌کی ئه‌ده‌بی تایبه‌تن به قۆناغه جیاوازه‌کانی ژیانی نووسه‌ران خۆیانه‌وه، تۆ نابێت تا مردن ئه‌و نووسه‌رانه قه‌رزارباربکه‌یت به‌و په‌یوه‌ندیانه و به‌و جۆره خۆڕووتکردنه‌وانه‌ی که له‌نامه‌کاندا باسیان کردووه.\nنامه پیش هه‌رشت هه‌ڵگری ڕاستییه په‌تی و ساده‌کانی نووسه‌ره‌کانیانن له‌سات و کاتی دیاریکراودا، دواتر هه‌ڵگری به‌شێک له‌و حه‌قیقه‌تانه‌ن که باسکراون و په‌یوه‌ندیاشیان ته‌نها به‌و زه‌مه‌نانه‌وه هه‌یه که نامه‌کانیان تێدا نووسراوه.\nخولقییه‌تی من له‌گه‌ڵ نووسینی نامه‌دا ده‌گه‌ڕێته‌وه بۆ سه‌رده‌مانێکی هه‌رزه‌کاریم کاتیک که من و هاوڕێم "ئیسماعیل حه‌مه ئه‌مین" له سلێمانی ده‌ژیاین، هه‌فتانه چه‌ندان نامه‌مان بۆ یه‌کتری ده‌نووسی و له‌و رێیه‌وه باسمان له خه‌مه ئه‌ده‌بی و ئینسانییه‌کانی خۆمان بۆ یه‌کتری ده‌کرد،  ئه‌گه‌رچی ڕۆژانه‌ش یه‌کتریمان ده‌بینی. بۆیه ئه‌ده‌بی نامه بۆ من له زۆر زووه‌وه کایه‌یه‌کی تایبه‌ت بووه بۆ گوزارشتکردن له زه‌مه‌ن و له شوێن و له خۆم وه‌ک ئینسانێکی بیرکه‌ره‌وه.\nژاوێن شاڵی: پێتوانیە کە خوێنەرى ئێمە زۆرى ماوە بگاتە ئەوەى لە نامەیەکى ئەدەبى تێبگات، بۆ نموونە لە (بۆنى شەراب)دا لەوانەیە ئاساى کەسێک بیخوێنێتەوە بە نامەیەکى عاشقانە تێى بگات، بەڵام لەوانەیە لە پشت ئەم نامانەوە، لە ناواخنى ئەم نامانەوە کۆمەڵێک مەرامى تر هەبێت؟\nهیوا قادر: خوێنه‌ران ئازادن چۆن تێده‌گه‌ن، ناکرێت ئێمه چاوه‌ڕێی خوێنه‌ران بکه‌ین تا بزانین چۆن لێمانده‌گه‌ن. ئاستی خوێندنه‌وه‌کان جیاوازن، به‌ڵام هه‌موو نووسه‌رێکیش له ئاستی خۆیدا خوێنه‌رانێک بۆ خۆی دروستده‌کات که دواتر زه‌حمه‌ته ئه‌و خوێنه‌رانه به‌هیچ به‌رهه‌مێکی ئه‌ده‌بی نووسه‌رانی تر ڕازیبن که له‌خوار ئه‌و ئاسته‌وه‌بن. که‌واته ئاستی خوێنه‌رانیش پێ به پێێ ئاستی مه‌عریفی نووسه‌ران و هێزی داهێنانیان ده‌گۆڕێن.\nڕاسته ئێمه کۆمه‌ڵێک نامه‌ی ساده و عاشقانه‌شمان هه‌یه که له‌سه‌ر شۆسته‌ی شه‌قامه‌کانی شار ده‌فۆشرێن، ئه‌مانه‌ش خوێنه‌ری ساده‌ی خۆیان هه‌یه، به‌ڵام ئه‌مانه هیچ کات هێزی مانه‌وه‌یان نییه و قورسایی ئه‌ده‌بیشیان نییه، وه هیچ کات ئه‌مانه ناتوانن ئه‌و کایه ئه‌ده‌بییه دروستبکه‌ن که ناوی کایه‌ی ئه‌ده‌بی نامه‌یه.\nژاوین شاڵی: تۆ یەکێک بویت لە نوسەرانى ڕەهەند، ڕەهەندییەکانیش کۆمەڵە نوسەرێک بوون کە هەمیشە قورسایى خۆیان لەناو خوێنەراندا هەبووە، وە کاریگەرییەکى زۆرى مەعریفیان جێهێشت بە تایبەت لاى چینى گەنج، نەمانى تۆ لە ڕەهەند بۆچى دەگەڕێتەوە؟\nهیوا قادر: من هیچ کات وازم له ڕه‌هه‌ند نه‌هێناوه، به‌ڵام دیارنه‌بوونی من له ڕه‌هه‌ندا له‌و ژمارانه‌ی دواییه‌وه هۆی ئه‌وه‌بوو، که چاپکردنی گۆڤاری ڕه‌هه‌ند و به‌ڕێوبردنی کاره‌کانی درایه ده‌ست کاک "ئاراس فه‌تاح" له ئه‌ڵمانیا. له ژماره دووی ڕه‌هه‌نده‌وه هه‌موو کاره ئیدارییه‌کان و چاپکردنی و زۆرینه‌ی جار نووسینه‌وه‌شی له ئه‌ستۆی مندا بووه‌و له ستۆکهۆڵم چاپمکردوون. به‌ڵام له‌و کاته‌وه‌ی که چووه لای کاک ئاراس، به‌هۆی سه‌رقاڵی ژیان و کاری خۆیه‌وه، هه‌روه‌ها به هۆی نه‌بوونی کۆ به‌رهه‌مێکی وا که له‌ئاستی گۆڤاره‌که‌دا بێت، ره‌هه‌ندوورده وورده ئه‌و گڕوگه‌رمییه‌ی جارانی نه‌ما و به‌رده‌وام نه‌بوو له بڵاوکردنه‌وه‌ی.\nبه‌ڵام من پێموایه ڕه‌هه‌ند وه‌ک پرۆژه‌یه‌کی ڕۆشنبیریی کاری خۆی کرد و ئه‌گه‌ر وه‌ک گۆڤارێکیش چیتر ده‌رنه‌چێت، کێشه‌یه‌ک نییه، به‌تایبه‌ت که ده‌بینیت نووسه‌رانی ڕه‌هه‌ند له دنیای کوردیدا که‌سه هه‌ره چالاک و دیاره‌کانی ناو ئه‌ده‌ب و ڕۆشنبیری کوردین.\nژاوێن ساڵی: رەهەند کارى خۆى کرد و نوسەرانى ڕەهەندیش بە بەرهەمەکانیان ئەوە دەسەلمێنن، ئەمە وەک رەهەند، نوسەرانى دواى ڕاپەڕین چۆن دەبینیت؟ ئومێدى ئەوە دەکەیت کۆمەڵێک دروست بێتەوە وەک ڕەهەند بتوانێت جارێکی تر تازەگەرى بخاتە کۆمەڵگاوە؟\nهیوا قادر: وه‌ک ڕه‌هه‌ند نازانم، به‌ڵام بێگومان، تا ئینسان هه‌بێت خه‌ون و داهێنانیش ده‌مێنێت، چونکه هه‌رگیز ناکرێت تۆ هه‌موو سه‌رمایه‌ی داهێنانی ئه‌ده‌بی و ڕۆشنبیری بده‌یت به گروپێک و هه‌موو ئه‌وانی تری لێبێبه‌ری بکه‌یت. ده‌کرێت ئه‌م خانه‌به‌ندییه په‌یوه‌ست بکه‌یت به قۆناغ و شێوازی کارکردن و ئه‌و پرسیاره تایبه‌تیانه‌ی که هه‌ر که‌س و گروپێک ده‌یخاته‌ڕوو.\nژاوێن شاڵی: بەڵام زۆرێک لە نوسەران هیچ ئومێدێکیان بەم نەوەیە نییە، تروسکاییەک لە گەنج نابینن لە هیچ یەکێ لە بوارەکانیا، وە گەنج ناوزەد دەکرێت بە کەسێکى خاڵى لە مەعریفە، تۆ پێتوایە هەموو گەنجێکى ئەم سەردەمە خاڵییە لە مەعریفە؟ ئایا هەموو ئەوانەى دەنوسن بەهەمان شێوە خاڵین لە مەعریفە؟\nهیوا قادر: ئه‌وه کێیه که هێنده جورئه‌تی ئه‌وه‌ی هه‌یه ئه‌م سه‌رنجه به‌سه‌ر هه‌موو گه‌نجاندا ده‌سه‌پینێت؟! که‌س ناتوانێت وابڵێت. بۆ من زۆر زه‌حمه‌ته سه‌رنجێکی ئاوا به‌سه‌ر گروپێکی ناو کۆمه‌ڵگه‌یه‌کدا بسه‌پێنم. من که‌سێکم هه‌میشه خۆم به دوور ده‌گرم له سه‌رنجی ده‌سته جه‌معیانه به‌تایبه‌ت که ئه‌و سه‌رنجه په‌یوه‌ندی به ئینسانه‌وه هه‌بێت.\nبه‌لایه‌نی که‌مه‌وه تۆ زیاتر له نیو ملیۆن گه‌نجت له کوردستاندا هه‌یه، چۆن ئه‌م هه‌موو ئینسانه له‌ناو ته‌عریفێکدا کۆده‌که‌یته‌وه!\nتۆ جارێ هیچ هه‌لێکی کۆمه‌ڵایه‌تی و سیاسیت به‌م گروپه نه‌داوه تا ئه‌وان خۆیان پیشان بده‌ن و گوێمان له ده‌نگیان بێت، گوێمان له داواکارییه‌کان و خه‌ونه‌کانیان بێت بۆ دواڕۆژ. ته‌نانه‌ت له ئه‌ده‌بی کوردیشدا تۆ کایه‌یه‌کت نییه تایبه‌ت بێت به کایه‌ی ئه‌ده‌بی گه‌نجان و مێردمنداڵان. ئیتر تۆ چۆن ده‌توانیت هه‌موویان له بۆته‌ی ناولێنانێکدا قه‌تیسبکه‌یت.\nتا ئێستا تووڕه‌بوونی گه‌نج، که یه‌کێکه له سیفاته سه‌ره‌کییه‌کانی خۆی، نه‌بۆته پڕۆژه‌یه‌ک بۆ سودوه‌رگرتن له گۆڕانی کۆمه‌ڵگه، تا ئێستا گه‌نج خاوه‌نی سیمای تایبه‌تی خۆیی نییه، سیمایه‌کی زۆر سه‌رابی و نادیاری هه‌یه، هه‌ندێک جار وه‌ک ده‌نگێکی توڕه ده‌رده‌که‌وێت، هه‌ندێک جار یاخی له هه‌موو شت، هه‌ندێک جار ڕازی به هه‌موو شت، هه‌ندێک جار توانای بینینی جوانی نییه، هه‌ندێک جار پڕه له جوانی و که‌چی که‌س نایبینێت.\nئه‌و ناونانه‌ش له گه‌نجان که گوایه گه‌نجان خاڵین له زانین، ناولێنانێکی سیاسیانه‌یه، ئه‌و که‌س و عه‌قڵییه‌ته‌ی که ئه‌م ناولێنانه‌ی داڕشتووه پێش هه‌رشت داوایه‌کی سیاسیانه‌ی له گه‌نجان هه‌یه و ده‌یه‌وێت گه‌نجان هه‌ڵگری ئه‌و په‌یامه سیاسیه بن که ئه‌و ده‌یه‌وێت.\nتا ئێستا له کۆمه‌ڵگای کوردیدا سیمای گه‌نج و شوناسی گه‌نج دیارنییه، ئه‌وه‌ی یارمه‌تی سیمای گه‌نج و شوناسی هه‌میشه ڕوو له گۆڕانی گه‌نج ده‌دات که ده‌رکه‌وێت، ئازادییه، نه‌بوونی ئازادی، نه‌بوونی دروستکردنی که‌ناڵی جیاواز له لای ده‌سه‌ڵاتی کوردییه‌وه به‌بێ چاوه‌ڕوانکردنی ده‌سکه‌وتی حیزبی و سیاسی له‌لایه‌ن گه‌نجه‌وه بۆ خۆی، بۆته هۆی ئه‌وه‌ی ئێمه توێژی گه‌نجان نه‌ناسین، ئێمه توڕه‌بونێک ده‌ناسین که قوڵپه قوڵپ ده‌کوڵێ و له‌سه‌ر شه‌قامه‌کانه، ئه‌م توڕه‌بوونه‌ش گه‌نجانن، گه‌نجانێک له‌به‌ر نه‌بوونی هه‌لی ئازادی، خه‌ون به‌و شوێن و خاکانه‌ی تره‌وه ده‌بینن که ئازادیان تێدایه، که ئه‌ویش چوونه ده‌ره‌وه‌یه له کوردستان و گه‌یشتنه به ئه‌وروپا.\nله ئاستی نووسینیشدا، هه‌میشه گه‌نجێک هه‌یه به دیقه‌ته‌وه ده‌ڕوانێت و سه‌یرده‌کات تا ئه‌و کاته‌ی نۆبه‌ی قسه‌کردنی دێت، بێگومان ئیمه چۆن ڕۆگارێک گه‌نج بووین و ئێستا قسه‌کانی خۆمان ده‌که‌ین، ئه‌وانیش دێن و قسه‌کانی خۆیان ده‌که‌ن.\nژاوێن شاڵی: پێتوایە ئەدەبێک هەبێت بە ناوى ئەدەبى ژنان؟ یاخود لە ئەدەبدا نابێت جیاکارى هەبێت، (ئەوەى کە دەڵێن ئەدەبى ژنانە و ئەدەبى پیاوانە)؟\nهیوا قادر: تکایه با تا ده‌توانین خۆمان ببوێرین له‌م ناونانه "فیوداڵییه" بۆ ئه‌ده‌ب، شتێک نییه ناوی ئه‌ده‌بی ژنان و پیاوانبێت، ئه‌ده‌بێک هه‌یه هی هه‌موو مرۆڤایه‌تییه، ئه‌و ئه‌ده‌به‌ش ژنان و پیاوان و هۆمۆسێکسوێله‌کان و… ئه‌وانی تر ده‌ینووسن و ته‌نها پێوه‌رێک بۆ ئه‌م ئه‌ده‌به‌ش پیوه‌ری داهێنانه و هیچی تر. به‌ڵام ئێمه ده‌توانین باس له شێواز و جیاوازی زمان بکه‌ین بۆ نمونه له‌و به‌رهه‌مانه‌ی که پیاو یان ئافره‌ت ده‌یاننووسن، یاخود باس له جیاوازیی به‌کارهینانی زمان بکه‌ین که له ناو ئه‌ده‌بی منداڵان و مێردمنداڵان و گه‌وره‌کاندا هه‌یه.\nژاوێن شاڵی: بەڵام هەمیشە لە کۆمەڵى ئێمەدا ئەو جیاوازیە دەکرێت، هەمیشە دەگوترێ ئەدەبى ژنان و ئەدەبى پیاوان؟\nهیوا قادر: پێموانییه که ئه‌مه خانه‌به‌ندیکردن و پێوه‌رێک بێت بۆ پیشاندانی ئاستی داهێنان، ئه‌مه جیاکارییه‌که بۆ چاوپۆشین له لاوازی ئه‌ده‌بی ژنان، که پیش هه‌ر شت ده‌بێت ژنان ئه‌م ناولێنانه قبوڵنه‌که‌ن.\nژاوێن شاڵی: هەوڵەکانى ژنان چۆن دەبینیتەوە لە کوردستان، بۆ تۆ کە لە ئەوروپا دەژى، نوسینەکانیان لە چ ئاستێکا دەبینی؟\nهیوا قادر: من ناتوانم به کۆ قسه بکه‌م، بێگومان گه‌لێک ده‌نگی ژنانه هه‌یه و ئازایانه ده‌نووسن، بۆ ئه‌وه‌ی قسه له‌و به‌رهه‌مانه‌ش بکه‌ین که نووسه‌رانی ژن ده‌ینووسن، ده‌بێت هه‌ڵوێسته له‌سه‌ر هه‌ر یه‌ک له‌وانه بکه‌ین. که ره‌نگه ئێستا ده‌رفه‌تی ئه‌وه‌مان نه‌بێت.\nژاوێن شاڵی: ئەتوانم بزانم کێن ئه‌و ئافره‌ته نووسه‌رانه‌ی تۆ وه‌ک قه‌ڵه‌مێکی ئازا ده‌یانبینی؟\nهیوا قادر: له ناو ژناندا له کوردستان که‌ژاڵ ئه‌حمه‌د و له ئه‌وروپا لازۆ.\nژاوێن شاڵی: جیاوازى لازۆ چییە لە ئەدیبە ژنەکانى تر؟\nهیوا قادر: ئه‌و فرسه‌تی ژیانه‌ی که بۆ لازۆ هه‌ڵکه‌وتووه له ئه‌وروپادا که له‌به‌رده‌م فه‌رهه‌نگێکی ئازاد و ئازادی گوزارشتکردندایه جیاوازه له‌و نووسه‌ره ئافره‌ته‌ی که له کوردستاندا ده‌ژی، به‌ڵام به‌داخه‌وه ئه‌زموونی پێشووتر ئه‌وه‌ی بۆ سه‌لماندووین که هه‌رگیز ئێمه نه‌توانین گرێنگتی له‌سه‌ر نووسه‌رێکی ئافره‌ت بده‌ین که تاسه‌ر به‌رده‌وام بێت، ئه‌مه‌ش هۆکاری زۆره و به‌شێکی په‌یوه‌ندی به کوردبوونه‌وه هه‌یه.\nگه‌ر بێت و ئه‌و ئازادییه‌ی بۆ نووسه‌رێکی کچی کورد هه‌یه و له ئه‌وروپا ده‌ژی، بۆ تۆش فه‌راهه‌مبێت و ئاماده‌بیت گۆڕان له شوناسی خۆتدا بکه‌یت، بێگومانم کاریگه‌ری ئه‌و ئازادییه له نووسینی تۆشدا ده‌رده‌که‌وێت. ده‌ستگه‌یشتنی تۆ به ئه‌ده‌بی دنیا و خوێندنه‌وه‌ی به زمانی عه‌سڵی هۆکارێکی باشن بۆ ده‌رچوون له هه‌موو ئه‌و به‌ربه‌سته ڕۆشنبیرییه لۆکاڵیانه‌ی که نووسه‌ران له کوردستاندا عاسیده‌که‌ن.\nهه‌روه‌ها ده‌ستگه‌یشتنی نووسه‌رانی ئافره‌ت به‌و ئه‌ده‌به‌ی که به ئه‌ده‌بی فێمنستی له ئه‌وروپا ناده‌برێت ڕزگاریان ده‌کات له‌و باوه‌خولێیه‌ی که پره له شیعارات و به‌ناوی فێمه‌نستی کوردییه‌وه له کوردستاندا بانگه‌شه‌ی بۆ ده‌کرێت.\nژاوێن شاڵی: پەیوەندى نێوان رۆشنبیر و دەسەڵات هەمیشە پەیوەندییەکى لێکپچڕاوە واتە پەیوەندییەکە بە یەکتر ناگاته‌وەو راى زۆرێک لەو رۆشنبیران وایە کە رۆشنبیر نابێت پاڵ بە دەسەڵاته‌وه بدات، بوونى ئەم ململانێیە لەنێوان رۆشنبیر و دەسەڵاتدا بۆچى دەگەڕێتەوە؟\nهیوا قادر: هه‌ڵه‌یه‌کی زۆر گه‌وره‌یه که بوترێت نابێت ڕۆشنبیر له‌گه‌ڵ ده‌سه‌ڵاتدا کاربکات، به‌ڵام هه‌ڵه‌یه‌کی زۆر له‌وه گه‌وره‌تریشه گه‌ر بێت و داوا له ڕۆشنبیری کورد بکه‌یت له‌گه‌ڵ ده‌سته‌ڵاتی کوردیدا کاربکات، چونکه ده‌سه‌ڵاتی کوردی کایه‌ی ڕۆشنبیری به کایه‌یه‌کی بیرکردنه‌وه و گۆران نازانێت، به‌ڵکه ڕۆشنبیریی لای ئه‌و کایه‌یه‌که بۆ زۆرکردنی ته‌ماحی خۆی له پاوانکردنی ده‌سه‌ڵاتدا، واتا ده‌سه‌ڵات تا ئه‌و کاته حورمه‌تی ئازادی تۆ و قسه‌ی تۆ ده‌گرێت تا له‌گه‌ڵیدا نه‌که‌ویته ناکۆکییه‌وه، کاری ڕۆشنبیر پیاهه‌ڵدان نییه به‌سه‌ر ده‌سه‌ڵاتدا، ده‌سه‌ڵات ئه‌رکی خۆیه‌تی و ده‌بێت بیکات و منه‌ت به‌سه‌ر که‌سدا نه‌کات، گه‌ر خراپی کرد و نه‌یزانی ده‌بێت ڕه‌خنه‌ی لیبگیرێت، به‌ڵام کێشه‌که ئه‌وه‌یه پێستی ده‌سه‌ڵاتی کوردی زۆر ئه‌ستووره و هیچ باکیشی به سومعه‌ی خۆی نییه. که ئه‌م خاڵه‌یان هه‌ره مه‌ترسیدارترین کێشه‌یه که له دواڕۆژێکی نزیکدا کۆمه‌ڵگه‌ی کوردی ده‌بێت باجی زۆر گه‌وره‌ی بۆ بدات.\nتۆ ده‌بینیت تا ئێستا هیچ ده‌زگایه‌کی ڕۆشنبیری له کوردستاندا پاداشتێک نادات به نووسه‌رێک گه‌ربێت و ته‌ماحی سیاسی و زۆرکردنی ره‌مزی ئه‌ده‌بی له پشته‌وه نه‌بێت بۆ خۆی. هیچ ده‌زگایه‌کی ڕۆشنبیریی له کوردستاندا یه‌ک یارمه‌تی مادی نادات به تۆ له‌پاداشتی داهێنانی به‌رهه‌می ئه‌ده‌بی تۆدا گه‌ر بێت و پیشانی نه‌ده‌یت تۆ تا مردن چاوله‌ژێری ئه‌وانیت. ڕێکه‌وتووه له پاداشتی پیاهه‌ڵدان و نووسینێکی تا سه‌ر ئێسقان سه‌خیف به حیزبدا پله‌یه‌کی ئیداری گه‌وره وه‌ربگیرێت، تۆ که ئه‌مه پاداشتی حیزب و تێڕوانینی حیزب بێت بۆ به‌رهه‌می ئه‌ده‌بی و ڕۆشنبیری ده‌ته‌وێت ڕۆشنبیری جدی کورد چی به‌ده‌سه‌ڵات بڵێت.\nمن تا ئێستا چوار جار یه‌کێتی نووسه‌رانی سوید یارمه‌تی مادی داوم بۆ ئه‌وه‌ی بتوانم ڕێژه‌یه‌ک له کاره‌که‌م که‌م بکه‌مه‌وه بۆ ئه‌وه‌ی زیاتر فریای نووسین و خوێندنه‌وه بکه‌وم، به مه‌رجێک من به باش یان به خراپ ناتوانم کاریگه‌ریم له‌سه‌ر ئه‌ده‌بی سویدیی هه‌بێت و بچمه ناو ئه‌و کێبه‌رکێیه‌وه که هه‌یه، به‌تایبه‌تی چونکه من به کوردی ده‌نووسم، به‌ڵام به باش به خراپ ده‌توانم کاریگه‌ریم له‌سه‌ر ئه‌ده‌بی کوردی هه‌بێت. گه‌ر بێت و یه‌کێتی نووسه‌رانی سوید ده‌زگایه‌کی کوردی بوایه ره‌نگبوو ده‌یان داوای له من بکردایه، یاخود ده‌بوو هه‌میشه من بترسامایه نه‌با سه‌رۆکی ئه‌و ده‌زگایه به نووسینه‌کانم قه‌ڵسبێت و بۆم له جاڕبدات و بڵێ ئه‌وه‌تا یارمه‌تی هیوا قادرمان داوه. ئه‌مه ئه‌ته‌کێتی ئه‌و سه‌رۆک ده‌زگا و به‌رپرسانه‌ن که ته‌مسیلی ڕۆشنبیری کوردی ده‌که‌ن له دنیای کوردیدا، تۆ ئیدی چۆن وه‌ک ڕۆشنبیرێک بێده‌نگ ده‌بیت له‌م هه‌موو ناشیرینیانه.\nژاوێن شاڵی: بەڵام لێرە هەمیشە رۆشنبیر ڕەخنە لە دەسەڵات دەگرێت؟\nهیوا قادر: له‌به‌ر ئه‌وه‌ی ئێمه ده‌سته‌ڵاتێکی ناشیرینمان هه‌یه و که پێشی ده‌ڵێیت ناشیرینیت ئه‌و باوه‌ڕناکات و تۆ به ئاژه‌وه‌گیڕ و نانیشتیمانی ده‌زانێت و پێی وایه ئه‌ته‌کێتی بوون به ڕۆشنبیر وایه له وڵاته‌که‌ی ئه‌ودا، "بۆ ئه‌وه‌ی به ڕۆشنبیرت دابنێن ده‌بێت ڕه‌خنه له ده‌سه‌ڵات بگریت". تا مانای ناشیرینی بڕکات ده‌سه‌ڵاتی کوردیی ناشیرینه، تا نا نه‌زانین بڕکات و به‌خۆی نه‌زانێت ده‌سه‌ڵاتی کوردی نه‌زان و کوێره. نه‌خوێنه‌وارترین گروپی کوردیش له کۆمه‌ڵگه‌ی کوردیدا تا ئێستا گروپی سیاسی کوردییه، که ئێستا خاوه‌نی ده‌سته‌ڵاته و هێشتا ئه‌و به ڕۆشنبیری کورد ده‌ڵێت که گوایه ڕه‌خنه‌کانی بێ ئینسافانه‌یه.\nبا من له ساده‌ترین شته ڕۆژانه‌ییه‌کانه‌وه ده‌ستپێبکه‌م، من له‌م هاتنه‌وه‌مدا بۆ سلێمانی ڕۆژێک بۆ ئه‌و هه‌موو دره‌خته پیره گریام که له شه‌قامی مه‌وله‌وی به‌بێ هیچ هۆیه‌ک بڕیویانه‌ته‌وه، ئه‌و دره‌ختانه‌ی به‌لایه‌نی که‌مه‌وه ته‌مه‌نیان په‌نجا شه‌ست ساڵ ده‌بوون، ده‌بوو پارێزگای سلێمانی و به‌ڕیوبه‌ری شاره‌وانی سلێمانی شه‌رم بیانگرێت که چه‌نده بێ زه‌وق بوون و ڕازیبوون له‌ژێر هه‌رچ بیانوویه‌کدا بێت بهێڵن ئه‌م کاره بکرێت. تۆ ئه‌م هه‌موو ناشیرینی و ناهونه‌رمه‌ندییه له‌ناو ده‌سه‌ڵاتدا ده‌بینیت، ده‌بێت هیچ نه‌ڵێیت! ئه‌مه نموونه‌یه‌کی بچکۆله‌یه که باسی ده‌که‌م، من چۆن بتوانم له‌گه‌ڵ ده‌سته‌ڵاتێکدا ئاشتبمه‌وه که ئه‌وه‌نده بێ زه‌وقه، من که هه‌ست به ماندووبوون ده‌که‌م له ئه‌وروپادا وه‌ک خه‌ڵکه هیندییه له سروشت نزیکه‌کانی کۆن، ده‌چمه دارستانێک و باوه‌ش به دره‌ختێکدا ده‌که‌م و ده‌مه‌وێت هێز و جوانی له‌و دره‌خته وه‌ربگرم که ژیانی ڕۆژانه و کارکردن لێمزه‌وت ده‌کات، به‌ڵام ده‌بینم، هه‌موو دره‌خته‌کانی یادوه‌ری منداڵی من ده‌بڕێته‌وه به‌ناوی جوانکردنی شه‌قامێکه‌وه، که جگه له ناشیرینکردن و تێکدانی جوانییه‌کی مێژووی که ئه‌و شه‌قامه هه‌یه‌تی هیچی تریان نه‌کردووه. وه من "ژاوێن" تۆ دڵنیا ده‌که‌مه‌وه که کاتێک ئه‌و به‌رپسه‌ی ده‌ستی له‌م کاره‌دا هه‌یه و ئه‌م قسانه‌ی من ده‌خوێنێته‌وه که ئێستا له‌گه‌ڵ تۆدا ده‌یکه‌م ڕه‌نگه قاقا به‌هه‌ردووکمان پێبکه‌نێت، یان قسه‌که‌مان وه‌ک نوکته‌یه‌ک له مه‌جلیسێکی قوربان قوربانی خۆیاندا به پێکه‌نینه‌وه بگێڕێته‌وه، نه‌ک شه‌رم بیگرێت.\nتۆ ئیتر ده‌ته‌وێت ڕۆشنبیری کوردی له کوردستاندا چی بکات، که ڕۆژانه به‌ره‌وڕووی ده‌یان کاری وا ناشیرین ده‌بێته‌وه، ده‌بێت ده‌سه‌ڵاتی کوردی له‌وه تێبگات که ئه‌وه کاری ڕۆشنبیری کوردیی نییه به‌شان و باهووی ده‌سه‌ڵاتدا هه‌ڵبدات، ئه‌وه‌تا حیزبی کوردی چه‌ندان له‌شکری به‌ناو ڕۆشنبیری حیزبیان دروستکردووه و له‌دوای هه‌ر خوتبه‌یه‌کی سه‌رۆک حیزبه‌که‌یانه‌وه ئه‌وانیش ڕۆژی دواتر ده‌که‌ونه گمه‌گمکردن و جۆره نووسینێک ده‌نووسن که جگه له ده‌نگدانه‌وه هیچ شتێکی تر نییه. ده‌سه‌ڵاتی کوردی ده‌بوو له‌بری دروستکردنی ئه‌و له‌شکرانه خۆی له خه‌ڵکی و ڕۆشنبیرانێک نزیکبکاته‌وه که ئاگایان له‌و قوڵپه‌قوڵپی توڕه‌بوون و بێزارییه‌یه که له‌سه‌ر شه‌قامه‌کان و ناو ماڵه‌کاندان. نه‌ک له‌شکرێک ڕۆشنبیری مشه‌خۆری معاشخۆری توتیئاسای دروستبکردایه. تاکو بتوانرایه ئه‌و هێزی توڕه‌بوون و ڕه‌خنانه‌ی که هه‌ن ببوونه‌یاته هێزی گۆڕان و متمانه دروستکردنی نێوان ده‌سه‌ڵات و خه‌ڵکی.\nژاوێن شاڵی: سەفەرکردن یەکێکە لەو ئەزموونانەى کە لەوانەیە کۆمەڵێک ئایدیاو شتى جوان لە رۆحى مرۆڤدا بخوڵقێنێت، بەپێى ئەوەش کە هەمیشە روئیاى ئەدیبێک یان هونەرمەندێک لە روئیاى کەسێکى ترى ئاسایى جیاواز دەبێت، ئەپرسم کاتێک کە تۆى نوسەر سەفەر دەکەیت و دنیاى دەرەوە دەبینیت، رەنگبێ کۆمەڵێک فیکرەى تازە و جوان لە نوسینى تۆدا سەر هەڵبات، ئەو جیاوازیانە چییە کە سەفەر لە ناخى مرۆڤدا دەیخولقێنێت؟ چ زەروورەتێکە کە واپێویست دەکات شاعیر یاخود نوسەر سەفەر بکات و بە دنیاى دەرەوە ئاشنا بێت؟\nهیوا قادر: بۆ ئه‌وه‌ی هه‌میشه تۆ خۆت بناسیت، پێویسته ئه‌وه‌ی به‌رامبه‌ر بناسیت، یاخود خۆت له‌ناو چاوی ئه‌وه‌ی به‌رامبه‌ردا به‌جۆرێکی تر ببینیت که پیشوتر خۆت وات نه‌بینیوه، ئه‌مه ده‌بێته هۆی دروستکردنی ئه‌و پرسیاره به‌راییانه‌ی که له‌سه‌ر شوناس و کلتوری خۆت له‌لات دروستده‌بن که پێشتر پێش سه‌فه‌ر له‌لات دروست نه‌بوون.\nپێموایه هه‌ر کاری نووسین بۆ خۆی سه‌فه‌ره، سه‌فه‌ری خه‌یاڵ و پرسیارکردن و فه‌نتازیاکانه، ئه‌گه‌ربێت و کرده‌ی نووسین ده‌وڵه‌مه‌ندبکرێت به‌سه‌فه‌ره‌کانی تر بۆ ئاشنابوون به‌وی تر که ئینسانه و وه‌ک ئێمه خاوه‌نی خه‌ون و خه‌یاڵ و پیرۆزییه‌کانی خۆیه‌تی، ده‌توانین زیاتر نزیکبینه‌وه له خاڵه هاوبه‌شه‌کانی ئینسان که له‌گه‌ڵ یه‌کتریدا هه‌یانه. هه‌میشه نزیکبوونه‌وه ئه‌گه‌ری ئاشتی و ئارامی زیاتره وه‌ک له ئه‌گه‌ری شه‌ڕ و له‌یه‌کتری تێنه‌گه‌یشتن. مادام کاری نووسینیش ئه‌و سه‌فه‌ره‌یه به ناو ئینساندا، که‌واته ناسینی زیاتری ئینسانه‌کان به‌رهه‌می ئه‌ده‌بی قوڵتر و ده‌وڵه‌مه‌ندتر ده‌که‌ن. هه‌روه‌ها ناسینی ئه‌وی تر که له خۆمان ناچێت فێری ئه‌وه‌مان ده‌کات که حورمه‌تی جیاوازییه‌کانی یه‌کتری بگرین، ئه‌مه‌ش بۆخۆی جوانییه‌کی تری سه‌فه‌رکردنه که پیش سه‌فه‌رکردن ڕه‌نگه تێگه‌یشتنێکی قوڵمان بۆی نه‌بووبێت.\nPrevious شێلم له پاڵ هێلانه‌ی ورچدا\nNext به‌ره‌و ئه‌مریکا -1


تایبه‌تمه‌ندی هونه‌ری کۆریه‌ن\nبه‌ردی کۆریه‌ن و پلێتی کۆریه‌ن\nنووسینگه‌ی فرۆشتن و پێشانگای ناوه‌ندی\nپێشانگای مه‌تبه‌خی تاران\nپلێتی کۆریه‌ن گرووپی AW\nپلێتی کۆریه‌ن گرووپی AP\nپلێتی کۆریه‌ن گرووپی AS\nپلێتی کۆریه‌ن گرووپی AM\nپلێتی کۆریه‌ن گرووپی AL\nپلێتی کۆریه‌ن گرووپی AT\nپلێتی کۆریه‌ن گرووپی ATL\nله‌زگه‌ی کۆریه‌نی کاسل فیت\nفرۆشتنی پلێتی کاڵ\nخزمه‌تگوزاری دانان و نه‌سبکردن\nسینکی ئاوده‌ستی ته‌ندروست\nچێشتخانه و قاوه‌خانه\nپه‌یوه‌ندی له‌گه‌ڵ ئێمه\nلایه‌نگری سروشت و ژینگه\nسالید سو‌رفه‌یس ئاتیستۆن مادده‌یه‌که ژه‌هراوی نیه و له بارودۆخی ئاسایی و ڕۆژانه‌دا ژینگه پیس ناکات له‌گه‌ڵ ئه‌وه‌شدا پڕۆسه‌ی به‌رهه‌مهێنان و پڕۆسه‌کردنی ئه‌و له ده‌سته‌ی پیشه‌سازی خاوێن دێته ئه‌ژمار.\nته‌ندروست، دژه که‌ڕوو و باکتریا\nئاتیستۆن به هۆی ڕه‌خنه‌تێنه‌که‌ری، ڕانه‌کێشانی ئاو و توانایی جێبه‌جێکردنی به‌بێ درز به‌رگری ده‌کات له ڕاکێشان و گه‌شه‌کردنی که‌ڕوو، باکتریا و که‌په‌ک و ڕووبه‌رێکی خاوێن به‌تایبه‌ت له خزمه‌تگوزاری ئاوده‌ست و خواردنی ناندا به‌دی دێنێت.\nتوانایی شێوه‌گرتن و داڕشتن\nسالید سورفه‌یس ئاتیستۆن جگه له ڕواڵه‌تی به‌ردینی خۆی، توانایی خواربوونه‌وه و بادان و ڕووبه‌ری چه‌ماوه‌ی هه‌یه و زۆر به‌ئاسانی ده‌بڕدرێت، ده‌تاشرێت و ئاله‌تی لێده‌درێت به ده‌ست و به ئامێر.\nڕه‌نگ و پێکهاته‌ی جیاواز، یه‌کده‌ست و داواکراو\nسالید سورفه‌یس ئاتیستۆن ڕه‌نگ و پێکهاته‌ی جیاوازی هه‌یه له‌گه‌ڵ توانایی داوکاریدا. هه‌مه‌شه‌نی هه‌ڵبژاردن ئه‌م تواناییه ده‌دات به دیزاینه‌رانی ناوخۆ و ته‌لارسازان بۆئه‌وه‌ی له شوێنێکی پێویستدا هه‌ماهه‌نگی به‌دی بێنن.\nجێبه‌جێکردنی به‌بێ درز و یه‌کپارچه\nسالید سورفه‌یس ئاتیستۆن پاش نه‌سب، به‌بێ درز و یه‌کپارچه دێته به‌رچاو. کاتی نه‌سبی ئه‌م به‌رهه‌مه درزه‌کانی نێوان پلێت به مادده‌ی هاو ڕه‌گه‌ز و هاوڕه‌نگ و هاو پێکهاته پڕ ده‌کرێته‌وه و ڕووبه‌رێکی یه‌کده‌ست به‌دی دێت.\nڕوونی و توانایی تێپه‌ڕینی تیشک\nنموونه ڕوونه‌کانی سالید سورفه‌یس ئاتیستۆن تیشک لێیان تێده‌په‌ڕێت. ئه‌م تواناییه وه‌ها ده‌کات تیشک له‌گه‌ڵ ڕه‌نگ و پێکهاته‌ی به‌ردینی ئه‌ودا تێکه‌ڵ بێت و جیلوه‌یه‌کی جوان بی هاوتا له تیشکدانه‌وه ده‌خوڵقێنێت.\nسالید سورفه‌یس ئاتیستۆن به هۆی شێوازی به‌رهه‌مهێنان و مادده‌ی به‌کارهاتوو زۆری بریقه دێت و هه‌ستی خاوێنی و جوانی ده‌گوازێته‌وه. تاشران به هۆی هۆکاری جیاواز زۆر ئاسان به سماته‌ی نه‌رم چاره‌سه‌ر ده‌کرێت و بریقه‌داری سه‌ره‌تایی ده‌پارێزرێت.\nخۆڕاگری له هه‌مبه‌ر گۆڕانی پله گه‌رمادا\nئاتیستۆن له هه‌مبه‌ر گه‌رما و شۆکی گه‌رماییدا زۆر خۆڕاگره و نه‌قه‌ڵشێت. ته‌نیا له په‌یوه‌ندی له‌گه‌ڵ گڕی ڕاسته‌وخۆ و گه‌رمای زۆردا، ڕه‌نگی ڕووبه‌ری تۆزێک ده‌گۆڕدرێت که چاک ده‌کرێته‌وه.\nڕه‌خنه تێنه‌که‌ری و ڕاکێشانی ئاو سفره\nئاتیستۆن به هۆی شێوازی به‌رهه‌مهێنان و مادده‌ی به‌کارهاتوو ڕووبه‌رێکی یه‌کده‌ست، په‌ستێنراو و ڕه‌خنه‌تێنه‌که‌ری هه‌یه و ڕاکێشانی ئاوی ئه‌و نزیکه له سفر. ئه‌م تایبه‌تمه‌ندییه ده‌بێته هۆی خۆڕاگری و به‌رده‌وامی زۆری ئه‌و له به‌راورد له‌گه‌ڵ به‌ردی سروشتیدا.\nخۆڕاگری له هه‌مبه‌ر مادده‌ی کیماییدا\nئاتیستۆن له به‌راورد له‌گه‌ڵ زۆر ماده‌ی ترشی و قلیه‌یی، مادده‌ی پاککه‌ره‌وه و کیمیاییدا خۆڕاگره و هه‌ر له‌به‌ر ئه‌مه باشترین بژارده‌یه بۆ مه‌تبه‌خ، ئاوده‌ست و گه‌رماو، تاقیگه و ... ..\nگه‌ر به هه‌ر هۆیه‌ک ڕووبه‌ری سالید سورفه‌یس ئاتیستۆن زیانی به‌ر که‌وێت، پێویست ناکات ئه‌و ڕووبه‌ری زیان پێگه‌یشتووه بگۆڕیت و شوێنی زیانبه‌رکه‌وتوو چاک ده‌کرێته‌وه.\nسالید سورفه‌یس ئاتیستۆن توانایی زۆری هه‌یه بۆ وه‌رگرتنی ئاله‌ت. جۆره‌کانی بڕین، کۆنکردن و بڕینه‌کان له ڕێگه‌ی ئاله‌تی بازرگانییه‌وه له‌سه‌ر ڕووبه‌ر و لێواری ئه‌م به‌رهه‌مه جێبه‌جێ ده‌کرێت.\nخۆڕاگری له هه‌مبه‌ر په‌ڵه‌دا\nسالید سورفه‌یس ئاتیستۆن له‌به‌ر هه‌بوونی ڕووبه‌رێکی یه‌کپارچه و ڕه‌خنه‌تێنه‌که‌ر له هه‌مبه‌ر په‌ڵه به هۆی مادده‌ی ڕه‌نگ و لیچقدا خۆڕاگره و بێ ئه‌وه‌ی هیچ شوێنه‌وارێک له خۆی بهێڵێته‌وه زۆر ئاسان خاوێن ده‌بێته‌وه.\nخۆڕاگری له هه‌مبه‌ر کاردانه‌وه‌ی میکانیکیدا\nئاتیستۆن خۆڕاگری باشی هه‌یه له هه‌مبه‌ر کاردانه‌وه‌ی میکانیکیدا وه‌ک گوشار، چه‌مانه‌وه، ڕاکێشان و پێکداداندا، زۆر به‌ده‌گمه‌ن ده‌قه‌ڵشێت و ورد ده‌بێت و هه‌ر چه‌شنه زیانێک له شوێندا چاک ده‌کرێته‌وه.\nسنگ کورین و صفحات کورین کاملا ساخته دست بشر بوده و معمولا از ترکیب گرد و غبار سنگ مرمر، بوکسیت، اکریلیک, اپوکسی و یا پلی استر رزین و رنگدانه های تشکیل شده است. سنگ کورین (Solid Surface) اغلب در آشپزخانه یا مکان های تجاری استفاده می شود.\nاین سایت در سامانه وزارت ارشاد ایران ثبت شده و طبق قوانین کشوری فعالیت می کند.\nگشت مافه‌کان له لای براندی ئاتیستۆن پارێزراوه. هه‌ر چه‌شنه به‌کارهێنانێکی بابه‌ته‌کانی ماڵپه‌ڕ نایاساییه © 2022


گیان لە دەستدانی ژنێکی پەناخوازی کورد لە ڕێگای یۆنان\n15:57 - 15 June 2021\nهەنگاو: ژنێکی پەناخوازێکی خەڵکی سەردەشت لە کاتی چوون بۆ وڵاتی یۆنان بە هۆی جەڵتەی دڵەوە گیانی لە دەست دا.\nبە گوێرەی ڕاپۆرتی گەیشتوو بە ڕێکخراوی مافی مرۆڤی هەنگاو، ڕۆژی دووشەممە ٢٤ی جۆزەردانی ٢٧٢١ (١٤ی ژوئەنی ٢٠٢١)، ژنێکی پەناخوازێکی خەڵکی سەردەشت بە ناوی “مێهری نەبی زاده” تەمەن ٢٧ ساڵ لە کاتی چوون بۆ وڵاتی یۆنان بە هۆی دووری ڕێگا و ماندوویەتی گیانی لە دەست دا.\nبە وتەی سەرچاوەیەکی ئاگادار، مێهری نەبیزاده هاوڕێ لەگەڵ هاوژین و دوو کچە ٤ و ٧ ساڵانەکەی لە سنووری ویشکانی تورکیاوە بەرەو یۆنان ڕۆشتوون و بە هۆی دووری ڕێگاکە ماندوویەتی تووشی جەڵتەی دڵ بووە و گیانی لە دەست داوە.\nبە پشتبەستن بە ئاماری تۆمارکراو لە ناوەندی ئامار و بەڵگەنامەکانی ڕێکخراوی مافی مرۆڤی هەنگاو، لە ماوەی شەش مانگی ڕابردوودا لانیکەم ١١ پەناخوازی کورد کە لە ئێرانەوە ویستوویانە خۆیان بگەیننە وڵاتانی ئەورووپایی گیانیان لە دەست داوە کە لەو ژمارەیە ٩ کەسیان خەڵکی شاری سەردەشت بوون.


تەندروستی سلێمانی: له‌كاره‌سات گه‌ڕاینه‌وه، بەڵام هاووڵاتییان پابەند نەبن تووشبووانی كۆرۆنا هەڵدەكشێتەوە – تۆڕی میدیایی خەڵک\n2020/07/14 - 11:46 AM\nجێگری بەڕێوەبەری گشتی تەندروستی سلێمانی ڕایدەگەیەنێت كە سلێمانی گەڕاوەتەوە لەوەی لبە هۆی كۆرۆناوە تووشی كارەسات بێت، بەڵام لەگەڵ ئەوەشدا هۆشداری دەدات كە ئەگەر هاووڵاتییان خاوببنەوە لە جێبەجێكردنی ڕێنماییە تەندروستییەكان، ئەوا سەرلەنوێ ژمارەی تووشبووان بەرەو هەڵكشان دەچێت.\nد. هێرش سەلیم جێگری بەڕێوەبەری گشتی تەندروستی سلێمانی لە لێدوانێكی بۆ بەشی كوردی دەنگی ئەمریكا سەبارەت بە دۆخی كۆرۆنا لە سلێمانی ڕایگەیاند ئه‌م چه‌ند ڕۆژه‌ی ڕابردوو ئاماره‌كانی تووشبوون به ڤایڕۆسی كۆرۆنا ئه‌گه‌ر نه‌شڵێم دابه‌زیووه، به‌ڵام له ئاستێكی سه‌قامگیردایه واته به‌رزبوونه‌وه نییه و نزمبوونه‌وه‌یه‌كی واش نییه كه بڵێین ئه‌مه نزمبوونه‌وه‌یه چونكه ده‌بێت ئێمه ماوه‌یه‌كی 10 ڕۆژ بۆ دوو هه‌فته سه‌قامگیریه‌ك به ئاماره‌كانه‌وه ببینینه‌وه ئه‌و دابه‌زینه‌ش كه هه‌یه بیبینین ئینجا ده‌توانیین بڕیاربده‌ین و بڵێین ئاماری توشبووه‌كان ڕوو له داكشانه ڕوو له نزمبوونه‌وه‌یه هاوكات ژماره‌ی كۆچككردوو-گیان له‌ده‌ستدان كه‌م بۆته‌وه ئه‌وه شتێكی به‌رچاوه و دیاریشه به‌ڵام ژماره‌ی توشبوون ئێستا له ئاستێكی سه‌قامگیردایه نزمبوونه‌وه‌یه‌كی وه‌هاش نییه بتوانیین بڕیاری له‌سه‌ر بده‌ین كێرڤه‌كه ڕوو له‌خواره‌وه‌یه.\nوتیشی: ئێستا “له‌كاره‌سات گه‌ڕاینه‌وه‌ی به‌ره‌و سه‌قامگیری ده‌ڕۆین ئه‌گه‌ر به‌م شێوه خۆپارێزییه به‌رده‌وام بێت، ڕاسته ژماره‌ی تووشبوون زۆر زیادیكرد 80% بۆ 85% ئه‌و خه‌ڵكانه‌ی كه له سلێمانی توشی نه‌خۆشیه‌كه بوون ده‌توانم بڵێم به‌شێوه‌یه‌كی هێواش نه‌خۆشیه‌كه‌یان گرتووه یاخود له بنه‌ڕه‌ته‌دا هه‌ر نیشانه‌شیان نه‌بووه ئه‌و ژماره زۆره وایكرد كه زۆرینه‌ی خه‌ڵك تووش ببێت، ئاماره‌كان له‌وه زیاتر هه‌ڵنه‌كشاوه ئیتر ئایا گۆڕینی كه‌شوهه‌وایه یاخود هه‌رخۆی ڤایڕۆسه‌كه له‌م ماوه‌یه‌دا به‌شێوه‌یه‌ك له شێوه‌كان لاوازتر ده‌ربكه‌وێت، ئێستا ئیتر خه‌ڵك وای لێدێت به‌رگری په‌یدا بكات به‌رامبه‌ر ڤایڕۆسه‌كه كه پێی ده‌ڵێن (immunize) چونكه ژماره‌یه‌كی زۆر له هاووڵاتییان تووشبوون هه‌روه‌ها ژماره‌یه‌كی زۆر زۆریش چاك بۆته‌وه‌ئه‌مه وایكردووه كه ئێستا ئاماره‌كان ڕوو له داكشان بێت كه‌واته ئێمه نه‌گه‌یشتینه ئه‌و كاره‌ساته‌ی كه باس ده‌كرێت.”\nلەگەڵ ئەوەشدا جێگری بەڕێوەبەری گشتی تەندروستی سلێمانی دەڵێت “ترسی ئه‌وه‌مان هه‌یه ئه‌گه‌ر هاووڵاتییان پابه‌ندنه‌بن یان كه‌مته‌رخه‌مییه‌ك بنوێنن له مه‌سه‌له‌ی خۆپارێزی ڕێی تێده‌چێت كه هه‌ڵكشاندن ڕووبداته‌وه جه‌خت له‌وه ده‌كه‌ینه‌وه كه هاووڵاتییان وانه‌كه‌ن كه‌شتێك ڕوو بدات یاخود كه‌مته‌رخه‌می بنوێنن له خۆپارێزی بۆ ئه‌وه‌ی ئاماره‌كان به‌و شێوه سه‌قامگیریه بهێڵینه‌وه‌و ڕوو له‌داكشان بێت.”\nد. هێرش سەلیم ڕاشیگەیاند له‌جاری پێشوودا خه‌ڵك هاوكاری ئێمه‌بوو له‌سه‌ر مه‌سه‌له‌ی خۆپاراستن و به‌ره‌نگاربوونه‌وه له‌خه‌تی یه‌كه‌می كۆرۆنا ئه‌مجاره‌ش هه‌ر هاووڵاتییان خۆیانن كه ده‌توانن بارودۆخه‌كه وا لێبكه‌ن كه‌ئاماری هه‌ڵكشانه‌كان به‌ره‌و خواره‌وه بێننه‌وه و خه‌ڵك پارێزراوبێت و خه‌ڵك زیاتر ده‌چێته‌وه كه‌نارێكی ئارامه‌وه به‌وه‌ی كه‌مه‌سه‌له‌ی تاكپارێزی و خۆپارێزی چڕتر بكرێته‌وه بۆیه ئێستاش داوا له هاووڵاتییان ده‌كه‌ین كه به‌رده‌وام بن له‌سه‌ر مه‌سه‌له‌ی خۆپارێزی خۆیان و ده‌وروبه‌ریان بۆ ئه‌وه‌ی بارودۆخه‌كه له‌و ئاسته‌دا له‌ژێر كۆنتڕۆڵی خۆماندا بێت و چاره‌سه‌ری بارودۆخه‌كه بكه‌ین به‌شێوه‌یه‌كی ئاسانتر و دوور له‌مه‌ترسی بڵاوبوونه‌وه یاخود ته‌شه‌نه‌سه‌ندن به‌شێوه‌یه‌كی سه‌خت و گیان له‌ده‌ستدانی خه‌ڵك.\nسەبارەت بەو مەترسییانەش كە لە كاتی هاتنی دەروێشەكانی تەریقەتی قادری لە ڕۆژهەڵاتی كوردستان و ئێرانەوە بۆ سلێمانی باسیان لێوەدەكرا، جێگری بەڕێوەبەری گشتی تەندروستی سلێمانی ڕایگەیاند له‌ماوه‌ی 10 ڕۆژدا ده‌بێت شوێنه‌واره‌كانی ده‌ربكه‌وێت ئه‌گه‌ر ئاماره‌كان به‌و شێوه‌یه زیادیكردبێت و ده‌ریشكه‌وت كه ئه‌و خه‌ڵكانه له‌ڕێی ته‌كیه‌كه‌وه تووش بوون، له‌ڕێی پرسه‌كه‌وه تووشبوون ئه‌وكاته ده‌توانیین بڵێن به‌ڵێ مه‌ترسی ئه‌وه ده‌رده‌كه‌وێت.


سەربازەکانی رژێمی سوریا، لێرە لە شاری دەرعا دەبینرێن، كه ماوەیەکە دەستبەسەرکردنی بەرفراوان ئەنجامدەدەن لە باشوری ئەو پارێزگایە. [خاوەنی وێنە: جومعە مەسالمە]\nململانێی توندی باشوری پارێزگای دەرعا بووە هۆی دەستگیرکردنی بەکۆمەڵی پیاوان و ژنانی تەمەن جیاواز لەلایەن هێزەکانی رژێمی سوریاوە، چالاکوانێکی ناوچەکە وتی.\nپێده‌چێت دەستبەسەرکردنی مەدەنیەکان هەڵمەتێكی تۆڵەکردنەوە بێت كه لەلایەن رژێمەوە ئەنجامدەدرێت سەرەڕای رێککەوتنی ئاشتەواییله‌گه‌ڵ گروپەکانی ئۆپۆزسیۆن و دانیشتواندا کە سەریکێشا بۆ نەمانی دوژمنایەتیەکان، چالاکوان جومعە مەسالمە وتی.\nبە دیارونای وت دوای ماوەیەکی کەم له ئارامی دوای جێبەجێکردنی رێککەوتنەکان، هێزەکانی رژێم دەستیانکرد بە دەستگیرکردنی ژمارەیەکی زۆر خه‌ڵك و زیاتر تەرکیزیان خستبووە سەر دەوروبەری حه‌وزی دەرعا و یەرموك.\nگەنجانی پارێزگای دەرعا لەپێش لیژنەی باری کەسێتی راوەستاون. [خاوەنی وێنە: جومعە مەسالمە]\nرژێمی سوریا ماوەیەکە نوسینگەی پۆست لە دەرعا بەکاردەهێنێت وەك بنکەی ئەمنی و دەستبەسەرکراوان دەگوێزێتەوە بۆ ئەوێ بۆ لێکۆڵینەوە. [خاوەنی وێنە: جومعە مەسالمە]\nوتی بۆ بەرگرتن لە تۆمەتباربوون بە پێشێلکردنی بەندەکانی رێککەوتنەکە "رژێم ماوەیەکە دەستبەسەرکردن ئەنجامدەدات بە بەکارهێنانی یەکەی ئەمنیی تاوان دوای دروستکردنی تۆمەتی تاوانکاری دژی کەسە داواکراوەکان".\nوتیشی هەندێك لە تۆمەتەکان لەسەر سکاڵای تاکەکەسین، لەکاتێکدا ئەوانی دیکە هی هاتوچۆ، بیناسازی یان پێشێلکاریی دیکەن.\nمەسالمە وتی هەندێك لەوانەی دەستبەسەرکراون و دواتر ئازادکراون، وتیان ئەشکەنجەدراون و پرسیاریان لێکراوە دەربارەی خۆیان و ناوچەکە کاتێك لەژێردەستی گروپەکانی ئۆپۆزسیۆندا بوو.\nپرسیاریان لێکرا دەربارەی زانیاریی ئەوان دەربارەی جبەخانەی چەكی شاردراوەی ژێرزەوی، یان شوێنی ناشتنی سەربازانی کوژراوی رژێم و چەکدارانی میلیشیاکانی سەر بەوان.\nمەسالمە وتی له‌گه‌ڵ بەردەوامی دەستگیرکردنەکان، سکاڵایەک كرا له‌لای لایەنی رووسی لە نوسینگەی ئاشتەوایی، بەڵام هێچ کارێك نەکرا و دۆخەکە وەك خۆی مایەوە.\nوتیشی ململانێ دەکرێت زیادبکات و ئاماژەیکرد بەوەی رژێم ناسراوە بەوەی لیستی ناوی سەدان کەس دەنوسێت کە دەیەوێت لێکۆڵینەوەیان لەگەڵدا بکات.\nهه‌روه‌ها وتی دانیشتوانی دەرعا ترسی ئەوەیان هەیە دەستگیرکردن فراوانتر ببێت چونکە ماوەی بەخشین بۆ ئەوانەی خزمەتی سەربازیی بەزۆر یان یەدەگیان هەیە خەریکە تەواودەبێت.\nئاماژەیکرد بەوەی گەنجانی ناوچەکە رەتیدەکەنەوە وه‌ڵامی داواكارییه‌كانی ئەمدواییەی رژێم بده‌نه‌وه بۆ په‌یوه‌ندیكردن[به خزمه‌تی سه‌ربازییه‌وه]، کە هیچ بژاردەیەکیان بۆناهێڵێته‌وه جگە لە "رووبەڕووبوونەوەی راستەوخۆ لەگەڵ هێزەکانی رژێم یاخود خۆشاردنه‌وه".


Home›هەواڵ›کوردستان›ئەو کچەى سوکایەتى بە کەریم کابان کرد لەلایەن پۆلیسى سلێمانییەوە دەستگیرکرا\nهێلین ئاوات - لۆگۆی پۆلیسی سلێمانی\nوتەبێژى پۆلیسى سلێمانى رایگەیاند “ئەو کچەى سوکایەتى بە هونەرمەند کەریم کابان کرد لەسەر سکاڵای سەندیکای هونەرمەندان بە فەرمانى دادوەر دەستگیر کرا”.\nسەرکەوت ئەحمەد، وتەبێژی پۆلیسی سلێمانی بە SNNى راگەیاند “ئەو کچە لەسەر ئەو قسانەی لە سۆشیال میدیا کردبووی بە هونەرمەندی کۆچکردوو کەریم کابان، لەسەر سکاڵای سەندیکای هونەرمەندان و بەفەرمانى دادوەر دەستگیرکراوە”.\nوتیشی: “کچەکە بەپێی ماددەی 2ى خراپ بەکارهێنانی ئامێرەکانی پەیوەندی لەلایەن بنکەی پۆلیسی سەرا دەستگیر کراوە و لە ئێستادا بەندە و لێکۆڵینەوە لەگەڵی دەکرێت”.\nدوێنێ شەممە لە پارکی نالی شاری سلێمانی بەشێک لە هونەرمەندان وەک ناڕەزایەتییەک بەرامبەر بە “سوکایەتیکردن” بە هونەرمەندی کۆچکردوو کەریم کابان، گردبوونەوەیەکیان سازکرد و هاوکات سەندیکاى هونەرمەندانیش سکاڵاى یاساییان لەسەر تۆمار کرد.\nکەریم کابان، هونەرمەندی گۆرانیبێژی هەڵکەوتووی کورد، رۆژی 14ی کانونی دووەمی ساڵی 2016 کۆچی دوایی کرد، که‌ریم کابان ناوی ته‌واوی (عه‌بدولکه‌ریم جه‌لال مه‌حمود)ە، زیاتر له 70 ساڵ له بواری هونه‌ریدا کاری کردووه.\nله‌ساڵی 1927 له گه‌ڕه‌کی شێخانی نزیک سه‌رای سلێمانی له دایکبووه له ساڵی 1941 یه‌که‌م گۆرانی وتووه.


5422 جار بینراوە\nناو / ویلیم برادلی پیت\nله دایكبوون / 18/12/1963 (53) ساڵه\nباڵا : 180سم\nئاین / نه‌زانراو. بێبیاوه‌ر\nهاوسه‌ر/ جێنه‌فه‌ر انیستون (2000-2005)\nله 18/12/1963 له شاری شه‌ون له‌ویلایه‌تی ئۆكۆلاهاما له دایك بووه دواتر له شپرینگ فیلد ، میسور گه‌وره بووه كاتێك باوكی به‌رێوبه‌ری یه‌كێك له كۆمپانیا كانی گواستنه‌وه بوو . براد قۆناغی ئاماده‌ی ته‌واو كرد له زانكۆی میسووری له به‌شی راگه‌یاندن وه‌رگیرا به‌ڵام براد حه‌زی له بواری فیلم بوو به‌ڵام له میسووری به‌رهه‌م نه‌ده‌هێنرا بۆیه بریاری دا بگوێزێته‌وه بۆ لۆس ئانجلەس كە ته‌نها دوو هه‌فته‌ی مابوو بۆ وه‌رگرتنه‌وه‌ی نمره‌كانی له زانكۆ . پیت زانكۆی جێهێشتو و گواستیه‌وه بۆ لۆس ئانجلەس له‌وێ له په‌یمانگایه‌ك وانه‌ی نواندنی ده‌خوێند و چه‌ند كارێكی جیاوازی ده‌كرد وه‌ك گارسۆنی و شۆفێری لیموزین بۆ گواستنه‌وه‌ی هونه‌رمه‌ندان\nسه‌ره‌تا له ساڵی 1987 رۆڵی له فیلمی (no way out ..no mans land .. less than zero )وه‌رگرت ، له مانگی پێنجی 1987 یه‌كەم ده‌ركه‌وتنی ته‌له‌فزوێنی له دوو زنجیره‌دا رۆڵی گێرا له (anotherworld)\nلە نۆفمبری هه‌مان ساڵدا به‌ژداری له‌چوار زنجیرەی (dlles) کرد\nوه له ساڵی 1988 به ژداری له زنجیره‌ی پۆلیسی (21jump street)\nوه له‌هه‌مان ساڵدا بۆ یه‌كه‌م جار رۆڵی سه‌ره‌كی پێدرا له فیلمی سینه‌مای\n(the dark side of sun 1988)\nبه‌ڵام فیلمه‌كه په‌خش نه‌كرا به‌هۆی جه‌نگی سه‌ربه‌خۆی كرواتییه‌كان تا ساڵی 1997.\nوه له ساڵی 1989 به دوو رۆڵی جیاواز ده‌ركه‌وت یه‌كه‌م له رۆڵی كۆمیدی له فیلمی (happy together )\nدووه‌م له فیلمی ترسناكی\nوه له چه‌ند درامایه‌كی ته‌له‌فزوێنی ده‌ركه‌وت وه‌ك : (head of class, freddy’s nightmares ,thirtysomething )\nوه هه‌روه‌ها پیت له رۆڵی بیڵی كانتۆن كه گه‌نجێكی ئاڵووده‌بووی مادده هۆشبه‌ره‌كان بوو .\n1995 له ساڵی\nلە فیلمی (too young to die)\nله هه‌مان ساڵدا ده‌ستی كرد به رۆڵگێران له شه‌ش زنجیره‌ی فۆكس دراما .له درامای (groly day’s) ..\n وه له رۆڵێكی تر\nدوایی ئەوە ھەموو ساڵە لە رۆڵی لاوەکیەکان لە فیلمەکان و رۆڵە میوانییەکان لە بەرھەمە تەلەفزوێنیەکان .براد خۆی سەلماند لە فیلمێکی ریدڵی سکوت لە ١٩٩١ لە فیلمی thelma & louise لە رۆڵی J.D .. دوایی thelma & louise براد دەستی کرد بە ڕۆڵگێران لە فیلمی johnny suede لە ساڵی 1991 وە لە فیلمی خەیاڵی cool world لە 1992 .بەڵام سەرباری ئەوەش نەیتوانی بینەرێکی زۆر و فرۆشێکی زۆر بەدەست بھێنێت . براد لە ساڵی 1992 رۆڵی لە فیلمی a river runs throughit لە دەرھێنانی robert redford ،\nوە لە ساڵی 1993 براد لەگەل جولیێت لویس لە فیلمی (kalifornia ) رۆڵیان گێرا ..\nبراد گرنگیەکی گەورەی بە دەست ھێنا لە دەرکەوتنە کورتەکەی لە فیلمی (true romance) ئەو ساڵە خەڵاتی showest بۆ ئەستێرەی پیاوی دواڕۆژ .\nلە ساڵی 1994 خاڵێکی گرنگ بوو لە بەرەو پێش چوونی لە ژیانی کارکردنی پیت .لە پاڵەوانێتی رۆڵی خوێنمژی لە فیلمی ترسناکی ( interview with the vampire) لەگەل ئەکتەرانی تری وەک : تۆم کروس ، کیرستن دونست ، کیرستیان سلاتر ، ئەنتونیو باندیراس .سەرباری بە دەست ھێنانی خەڵاتی MTV movie awards لە 1995 بەڵام رۆڵەکەی براد نا پەسەند بوو وەک dallas Observer دەڵێت : رۆڵەکەی براد بەشێکی گەورە بوو لە کێشەی فیلمەکە.\nلە دواییinterview with the vampire براد دەستی کردبە رۆڵگێران لە Legends of the Fall 1994 .. وە لە ساڵی 1995 براد پیت و مورگان فریمان و گوینت پالترۆ لە فیلمی (seven) رۆڵیانگێرا وە رۆڵی براد پەسەند کرا و فیلمەکە سەرکەوتنی بە دەست ھێنا کە 327$ million بە دەست ھێنا لە box office دوایی سەرکەوتنی (seven) براد لە رۆڵێکی تردا لە فیلمی (12monkeys)\nکە ڕۆڵەکەی سەرکەوتوو بوو بۆیە خەڵاتی گۆڵدن گڵۆپی بە دەست ھێنا بۆ باشترین ئەکتەری یاریدەدەر و بۆ یەکەم جار کاندید کرا بۆ وەرگرتنی خەڵاتی ئۆسکار بۆ باشترین ئەکتەری یاریدەدەر .وە لە ساڵی 1996 لە فیلمی sleeprs وە لە ساڵی 1997 لە فیلمی The Devil's Own براد لەگەل ھاریسون فورد ڕۆڵیان گێرا وە لەبەر ئەم ڕۆڵە براد پێویست بوو زمانی ئیرلەندی فێرببێت سەبارەت بەوە دوو جۆر بۆچوون ھەبوو : (لە ھەندێ کاتا قورسە لە براد تێبگەیت کە بەزمانی ئیرلەندی قسە دەکات ) -سان فرانسیسکۆ کرونیکل ، رۆژنامەی شارلستون جازیت نووسیبوویان ( قسە کردنی برادیان بە دڵە )\nکە فیلمی (the devil's own ) 140$ million لە سەرانسەری جیھان بە دەست ھێنا .\nوە لە ڕۆڵێکی تردا لە فیلمی رۆمانسی (meet joe black) وە لە ساڵی 1999 لە فیلمی (fight club) وە لە ساڵی 2000 بەشێک بوو لە ئەکتەرانی فیلمی (snatch) وە لە ساڵی دواتر لە فیلمی کۆمیدی و رۆمانسی (the mexican ) کە رووبەرووی ڕەخنەی زۆر بۆ وە بەڵام سەرکەوتنی بەدەست ھێنا رۆڵی دواتری لە 2001کە 143$ million بەدەست ھێنا لە فیلمی (spy game) .\nبراد لە 1998 لەگەل ئەکتەر جێنفەر ئینستون ی بینی و لە ساڵی 29/7/2000 لە ئاھەنگێکی تایبەت لە مالیبۆ ھاوسەرگیریان کرد .. بەڵام لە کانونی دووەمی ساڵی 2005 بڕیاری جیابوونەوەی خۆیان راگەیاند بەھۆی ئەو لێکتێنەگەیشتنانەی کە لە نێوانیان بووە لە مانگی دەی ساڵی 2005 بە فەرمی لە دادگای لۆس ئانجلەس جیابوونەوە . بەڵام بەپێی ھەندێ دەنگۆ ھۆکاری جیابوونەوەیان ئەنجلینا جۆلی بووە .لە کاتی جێبەجێکردنی کارە پێویستدارەکان بە جیابوونەوەی جێنفەر و براد ،براد و ئەنجلینا لە فیلمی (mr.&mrs.smith ) ڕۆڵیان گێرا،جولی رایگەیاند ھیچ ناپاکیەک رووی نەداوە . بەڵام دواتر چەند وێنەیەکیان بڵاو بۆوە وەک بەڵگەیەک بۆ بوونی پەیوەندی .. لە ماوەی ساڵی 2005 لە راگەیاندنەکان نازناوی (brangelina) لێنرا ، لە کانونی دووەمی ساڵی 2006 جولی خەڵکی دڵنیا کردەوە بە بوونی پەیوەندی لە نێوان خۆی و براد و ڕایگەیاند بە دووگیان بوونی لە براد وە لە ساڵی 23/8/2014 لە ئاھەنگێکی تایبەت ھاوسەرگیریان کرد . وە لە 2016 جولی دوای جیابوونەوەی پێشکەش کرد بەھۆی بوونی لێکتێنەگەیشتن و جیاوازی .. و خاوەنی ٦ منداڵن :\n3-Vivienne Marcheline Jolie-Pitt\n4-Zahara Marley Jolie-Pitt\n5-Knox Leon Jolie-Pitt\n6-Pax Thien Jolie-Pitt\nدوو ھاوسەرەکە یەکەم وێنەی منداڵەکەی خۆیان شیلوە بە زیاتر لە 4.1$ million فرۆشت .وە لە فیستیفاڵی (کان) ی سینەمای لە 2008 جولی رایگەیاند کە بە دووانە دووگیانە وە لە 28/7/2008 دووانەکان لە دایک بوون نوکس لیێونی کور و فیفیان مارشلاینی کچ. وێنەکانیان بە 14$ million فرۆشت بڕە پارەکە درا بە ڕێکخراوی jolie-pitt بۆ خێرخوازی .\nبراد یەکێک لە سەرکەوتوترین فیلمەکانی (troy) بوو کە بۆ ماوەی ٦ مانگ پێش وێنەگرتنی فیلمەکە ڕاھێنانی لەسەر شمشێربازی کردوە.\nوە لە ساڵی 2005 لە فیلمی (Mr.&Mrs smith) کە سەرکەوتنی بە دەست ھێنا 478$ million بەدەست ھێنا ..کە یەکێک لە گەورترین و سەرکەوتوترین فیلمی 2005ە.\nوە لە ساڵی 2009 فیلمی (inglourious basterds) کە بۆ یەکەم جار لە فیستیفاڵی (کان) نمایشکرا کە سەرکەوتنی بەدەست ھێنا 311$ million بوو . وە زۆر خەڵاتی بەدەست ھێنا و بۆ زۆر کاندید کرا کە ھەشت کاندید بۆ خەڵاتی ئۆسکار و حەوت کاندیدکردن بۆ خەڵاتی MTV بۆ باشترین نواندنی پیاو ... وە لە فیلمی ئەنیمەیشنی megamind لە 2010 ولە فیلمی fury 2014 ..\n* The Curious Case of Benjamin Button(2008)\n* Moneyball (2011)\n* Fury (2014)\n* The Big Short (2015)\n* Allied (2016)\n* War Machine (2017)\nئەو خەڵاتانەی پاڵێوراوە\n٢ جار پاڵێوراوە بۆ :\n٧ جار پاڵێوراوە بۆ :\n٥جار پاڵێوراوە بۆ :\n١٤ جار پاڵێوراوە بۆ :\n١١ جار پاڵێوراوە بۆ :\n٣ جار پاڵێوراوە بۆ :\n٤ جار پاڵێوراوە بۆ :\nئەو خەڵاتانەی بەدەستیھێناون :\n١ جار بەدەستیھێناوە:\n٢ جار بەدەستیھێناوە:\n٦ جار بەدەستیھێناوە:\n٤ جار بەدەستیھێناوە:


سەرۆك كۆماری عێراق سەردانی هەولێر دەكات - تۆڕی میدیایی خەڵک\nئەمڕۆ بەرهەم ساڵح سەردانی هەرێمی كوردستان دەكات و لەگەڵ سەرۆكی هەرێم كۆدەبنەوە.\nبەپێی زانیارییەكان، ئەمڕۆ بەرهەم ساڵح سەرۆك كۆماری عێراق سەردانی هەولێر دەكات و لەگەڵ بەرپرسانی هەرێم كۆدەبێتەوە و نەخشەڕێگای بەهێزبوونی پێگەی كورد و هەرێم لە عێراق و ناوچەكە لەگەڵ بەرپرسانی هەرێم تاوتوێ دەكات.\nهەر بەپێی زانیارییەكان سەرۆك كۆماری عێراق لەگەڵ نێچیرڤان بارزانی سەرۆكی هەرێمی كوردستان كۆدەبێتەوە و باس لە ئامادەكارییەكان دەكرێت بۆ هەڵبژاردنی داهاتوی پەڕلەمانی عێراق و هاوكات بەرهەم ساڵح لە سەردانەكەیدا هەوڵێكی نوێی بۆ یەكخستنی گوتاری لایەنەكانی هەرێمی كردستان لە عێراق و ناوچەكە لەگەڵ بەرپرسانی هەرێم تاوتوێ دەكات، بەمەبەستی ڕووبەڕووبوونەوەی ئاستەنگەكانی ناوچەكە، بەتایبەت دوای هێرشە موشەكییەكانی سەر هەولێر لەماوەی ڕابردوودا.


ژنێک بە تاوانی شەڕەف لە ئیلام کوژرا | Hawar هاوار\nHome ڕۆژهه‌ڵاتی ناوه‌ڕاست ئێران ژنێک بە تاوانی شەڕەف لە ئیلام کوژرا\nهاوار: بەپێی هەواڵی ڕاگەیێنە ناوخۆییەکان، شەوی یەکشەممە ٢٩ی گەلاوێژی ١٣٩٦ی هەتاوی، پیاوێک لە ئیلام، بە هۆی کێشەی بنەماڵەیی و بە تاوانی شەڕەف، هاوژینەکەی خۆی کوشت.\nکەسی بکوژ کە تا ئێستا ناوی ئاشکرا نەکراوە، دوای کوشتنی هاوژینەکەی لە ڕێگا خەفە کردن (هەناسەبڕکردن)، خۆی ڕادەستی هێزە ئینتزامییەکانی کۆماری ئیسلامی کردووە.\nپێشتر لە تۆڕە کۆمەڵایەتییەکان و بەتایبەت لە ڕایەڵەی تلێگرام، باس لەوە کرابوو کە ئەو ژنە لە دوای کوژرانی، لەلایەن مێردەکەیەوە لەت و پەت کراوەم بەڵام بەرپرسی هێزە ئینتزامییەکانی ئیلام، ئەو هەواڵەی وەدرۆ خستەوە.\nکوشتنی ژنان و کچان لە کوردستانی ڕۆژهەڵات، بەتاوانی نامووسی و لەژێر ناوی شەڕەف، لە چاو وڵاتان و نەتەوە ئیسلامییەکانی دراوسێ و تەنانەت پارچەکانی تری کوردستانیش تا ڕادەیەکی یەکجار بەرچاو دابەزیوە و بە دەگمەن بەرچاو دەکەوێ، بەڵام ئەمە دووهەمین نموونەی کوشتنی ئافرەتان لە ماوەی مانگی گەلاوێژی ئەمساڵ دایە.\nڕۆژی سێ شەممە ١٧ی گەلاوێژی ١٣٩٦ی هەتاوی، ژنێکی کوردی خەڵکی کوردستانی ڕۆژهەڵات لە وڵاتی نۆروێژ، لەلایەن خۆشەویستەکەیەوە بە زەبری چەقۆ کوژرا.\nPrevious articleرسیدگی قضایی به پرونده قتل ۲ زن ایرانی که در آلمان قربانی جنایت خانوادگی شده‌اند در دادسرای جنایی تهران شروع شد.\nNext articleجسد خانم دکتر اسیدپاش قبل از محاکمه در منزلش پیدا شد


Faceblock کەمپینی چوارشەمەی بایکۆتکردنی بەکارهێنانی فەیسبووک و تۆڕەکانی لەسەر ئاستی جیهان\nسەرەتا»جۆراوجۆر»سۆشیال میدیا»فه‌یسبووك»Faceblock کەمپینی چوارشەمەی بایکۆتکردنی بەکارهێنانی فەیسبووک و تۆڕەکانی لەسەر ئاستی جیهان\nلەلایەن sarkaut hassan لە 10/04/2018 0 Comments\nوەک وەڵامدانەوەیەک بەرامبەر ئاشکرابوونی زانیاری زیاتر لە ٨٧ ملیۆن بەکارهێنەری فەیسبووک، لە ئێستادا کەمپینێک لەسەرئاستی جیهان پێکهاتووە بۆ داخستنی ئەو تۆڕانەی کە کۆمپانیای فەیسبووک خاوەندارییەتیان دەکات، بۆ ماوەی ٢٤ کاتژمێر.\nبەشداربووانی کەمپینەکە، فەیسبووک،ئینستگرام ، واتسئاپ وە مێسنجەریش دادەخەن لە رۆژی چوارشەممەوە تاکوو رۆژی پێنجشەممە بۆماوەی ٢٤ کاتژمێر .\nکەمپینەکە داوادەکات لایەنگرانی وێنەی پڕۆفایل و کەڤەری فەیسبووکیان بکەن بەو وێنەیەی کەدانراوە لە ماڵپەڕەکەیان و پۆستی تایبەت بە Faceblock بکەن.\n” گەر ملیۆنێک لە ئێمە ماوەی ٢٤ کاتژمێر فەیسبووک و تۆڕەکانی بەکارنەهێنێت لە ١١ی٤ وە هۆکاری بەکارنەهێنانیشی بڵاوبکەینەوە، ئەوە دەتوانین بەیەکەوە پەیامێکی بەهێز ئاڕاستەی فەیسبووک بکەین کە پێویستە فەیسبووک خزمەتگوزارییەکانی باشتر و چاکتر بکات ” بەشێک لە وتەی سەر ماڵپەڕی کەمپینەکە.\nئامانجی کەمپینەکە داواکردنە لە فەیسبووک کە باشتر هەنگاوبنێ بۆ پاراستنی زانیاری بەکارهێنەرانی تۆڕەکەی و هەروا ئاسان ڕێگە نەدات زانیارییەکانیان دزەپێبکرێت و بڵاو ببێتەوە.\nبابەتەكانی پێشووترلەمەودوا دڕۆنەکانیش بە یاسا دەبێ بفڕێندرێن\nبابەتی دواتر چۆنیەتی سڕینەوەی ئەکاونتی Facebook\nبەرنامەی Trojan Remover بۆ پاککردنەوەی کۆمپیوتەرەکەت لە سێرڤەری هاک\nلەلایەن Rasty Saeed 18/05/2016\nهەندیک جار هەیە بێ ئەوەی ئاگادار بین دەبینە نێچیری هاککەران و کۆمپیوتەرەکانمان دەکەوێتە ژێر دەستیان…\nدیزاینەرە جیھانیەکان بە چ پرۆسەیەک دیزاینی لۆگۆ دەکەن؟\nھەر دیزاینەرێک تایبەتمەندی و شێوازی تایبەتی خۆی ھەیە لە دیزاین. ھەمیشە دیزاینەری لۆگۆکان لە جیھان…\nچۆنیه‌تی ئه‌پده‌یت كردنی یاری GTA V بۆ Xbox360\nسڵاو هاوڕێیان ئه‌مرۆ باس له چۆنیه‌تی ئه‌پده‌یت كردنی یاری gta v ده‌كه‌ین بۆ xbox360 بۆ به‌ده‌ستهێنانی…


چی بۆ وڵاته‌كه‌ی كرد ؟\nماڵپه‌ری پۆله‌تیك 2021.08.19 03:56 AM\nئێمه و ئه‌فغان هه‌ر له چیرۆكی گه‌نده‌ڵیدا هاوبه‌ش نین، به‌ڵكو چیرۆك و به‌سه‌رهاتنی ناخۆشمان له‌گه‌ڵ به‌ناو كۆماره‌كه‌ماندا هه‌یه.\nئه‌م پیاوه رێكپۆش و سپۆرته‌ی له وێنه‌كه‌ی خواره‌وه ده‌یبین، محه‌مه‌د زاهیری، دواین شای ئه‌فغانستانه.\nئه‌م شایه (40 ساڵ) له ساڵی 1933 تا 1973 حكومداری مه‌مله‌كه‌ته‌كه‌ی كرد. ده‌ورانی ئه‌و به باشترین ساته‌كانی ئه‌فغانستان ئه‌ژمار ده‌كرێت و ئه‌فغانییه‌كان نازناوی باوكی میلله‌ت (پدر ملت)یان پێداوه.\nله شه‌ری جیهانی دووه‌مدا ئه‌م شایه هێشتا گه‌نج و تازه‌كار بوو (1914 له‌دایكبووه)، به‌ڵام توانی بێ لایه‌نی وڵاته‌كه‌ی بپارێزت و تێكه‌ڵی شه‌ڕ نه‌بێت، به‌مه‌ش ئه‌فغانستان له‌و وڵاته كه‌مانه بوو كه تێكه‌ڵی ئه‌م شه‌ڕه نه‌بوو.\nپاش شه‌ڕ، محه‌مه‌د زاهیر شا هه‌نگاوی گرنگی نا بۆ مۆدرێنكردنی ئه‌فغانستان، سیستمی پاشایه‌تی ڕه‌های گۆڕیی بۆ پاشایه‌تی ده‌ستوریی و ده‌ستوری تازه‌ی دانا، له ده‌ستوردا هه‌ڵبژاردنی ئازاد، مافی هاوڵاتیبوون، په‌رله‌مان، مافی ژنان و مافی ده‌نگدان چه‌سپا و ده‌وڵه‌تی ئه‌فغان هه‌نگاوینا به‌ره‌و ده‌وڵه‌تێكی دیموكراتی.\nئه‌م ده‌ستوره به جۆرێك باش بوو، دوای ڕوخانی تاڵیبان له 2001 به شێوه‌ی كاتی خستیانه‌وه كار.\nهه‌ر له‌و سه‌رده‌مه‌دا شا راوێژكاری بیانی هێنایه وڵاته‌كه‌ی و یه‌كه‌مین زانكۆی نوێی كرده‌وه.\nپه‌یوه‌ندیی باشی له‌گه‌ڵ وڵاتانی دنیا دامه‌زراند، وڵاته‌كه‌ی له‌و ده‌گمه‌نترین وڵاتانه بوو كه سۆڤیه‌ت و ئه‌مریكا وێرای دوژمنایه‌تی نێوانیان دۆستی بوون و هاوكاری و پشتیوانی مادیان ده‌كرد، ئه‌و له وته‌یه‌كدا ده‌ڵێت" من نه سه‌رمایه‌دارم نه سۆسیالیزم و نه ده‌خوازم ببمه خزمه‌تكاری چین".\nئه‌فغانستان له سه‌رده‌می ئه‌ودا به‌هۆی گه‌شه‌ی ئابوریی و ئارامییه‌وه، بووه جێگه‌ی سه‌رنجی گه‌شتیاران و گه‌شتیارانی ئه‌وروپی به پۆل سه‌ردانی شوێنه مێژووییه‌كانی ئه‌و وڵاته‌یان ده‌كرد.\nوه‌ك ده‌ڵێن شا بۆ خۆی پیاوێكی میانڕه‌و و هێمن و له‌سه‌رخۆ بوو، له ته‌واوی ده‌وره‌ی حكومڕانی ئه‌ودا به‌هیچ جۆرێك ئیمزا له‌سه‌ر سێداره‌دانی كه‌سێك به‌هۆی سیاسه‌ته‌وه نه‌كرد.\nوه‌ك كه‌سایه‌تیش كه‌سێكی شه‌رمن و زمان شیرین بووه و هیوایه‌تی ره‌سم گرتن و شه‌تره‌نج و سیگاری كوبی بووه. جگه له زمانی دایكی كه په‌شتۆن بووه، زمانی فه‌ره‌نسی به چاكی زانیووه و توانای قسه‌كردنی به ئینگلیزیش هه‌بووه.\nبۆ نه‌گبه‌تی گه‌لی ئه‌فغان، ساڵی 1973 كاتێك شا له ده‌ره‌وه ده‌بێت بۆ چاره‌سه‌ری نه‌خۆشی، برازاكه‌ی (محه‌مه‌د داود خان) كه سه‌رۆك وه‌زیران ده‌بێت به‌ناخێری گیانی كوده‌تایه‌كی سپی ئه‌نجام ده‌دات و شا له‌سه‌ر كار لا ده‌بات و سیستمی كۆماری راده‌گه‌یه‌نێت.\nمحه‌مه‌د زاهیر شا، بۆ رێگرتن له خوێنڕێژیی ده‌چێته ژێرباری كوده‌تاكه و قبوڵی جمهورییه‌ت ده‌كات و به دوورخراوه‌یه‌ی له ڕۆما ژیان به‌سه‌ر ده‌بات، چونكه له لایه‌ن حكومه‌تی وڵاته‌كه‌ی هیچ موچه‌یه‌كی نابێت، له‌وێ به‌كۆمه‌كی مادی شای ئێران ده‌ژی و ژیانێكی ساده به‌ڕێ ده‌كات و سه‌رقاڵێ خزمه‌تی باخه‌كه‌ی و یاری شه‌ره‌نج و گۆڵف ده‌بێت.\nدوای له كارخستی ئه‌م شایه ئه‌فغانستان كه‌وته ناو زه‌مه‌نی نائارامیی دوورودرێژ، كه تا ئه‌مرۆ درێژه‌ی هه‌یه و خواش ده‌زانێ چه‌ندی تر ده‌خایه‌نێ.\nله نه‌وه‌ته‌كان هه‌ندێك لایه‌ن و وڵات ویستیان ئه‌م شا باشه بگێڕنه‌وه سه‌ر ده‌سه‌ڵات، به‌ڵام ئیسلامییه‌كان رێگریان له‌و هه‌وڵه كرد.\nله دوای 2001 پاشای كۆنه‌كار گه‌ڕایه‌وه وڵاته‌كه‌ی، وه‌ك ڕێزێك بۆ خزمه‌ت و دڵسۆزییه‌كانی له كۆشكی كۆماری نیشته‌جێكراو ڕێزی زۆری لێنرا، تا 2007 كۆچی كردوو به‌شێوه‌یه‌كی زۆر شایتسته مه‌راسیمی ماڵئاوای بۆ رێكخرا، ته‌نانه‌ت وڵاتێكی وه‌ك هیند پرسه‌ی بۆ گێڕا.\nچیرۆكی ئه‌فغانییه‌كان وه‌ك چیرۆكی عێراقیی و ئێرانییه‌كانه له‌گه‌ڵ كۆماره‌كانیان، ئه‌م گه‌لانه پاشاكانیان و سیستمی پاشایه‌تیه‌كه‌یان گه‌لێ گه‌لێ له كۆماره‌كانیان و سه‌ركرده پۆپۆلیسته چه‌واشه‌كاره‌كانیان باشتر بوون.\nئه‌م گه‌لانه به ڕووخانی پاشایه‌تی نه‌ك خۆشگوزه‌رانی و ئازادی زیاتریان به ده‌ستنه‌هێنا، به‌ڵكو كه‌وتنه گێژاوێكی بێ بن و ده‌یان ده‌سه‌ڵاتخوازی ناڕه‌سه‌ن و نا نه‌جیبیان لێ قووت بووه‌وه ...\nبه‌ڵێ ئه‌وان دژی پاشایه‌تی ده‌ستوریی بوون، به‌ڵام كۆماریی خوێن و جه‌نگیان به دیاری هێنا....


ژمارەی قوربانیانی خۆپیشاندانەكان 15 هەزار كەسی تێپەڕاند – تۆڕی میدیایی خەڵک\n2019/11/10 - 5:19 PM\nكۆمسیۆنی باڵای مافەكانی مرۆڤ لە عیراق ڕایدەگەیەنێت، كە ژمارەی كوژراوان و بریندارانی خۆپیشاندانەكان لە سەرتاسەری وڵات 15 هەزار كەسی تێپەڕاندووە.\nعەلی بەیاتی، وتەبێژی كۆمسیۆنی باڵای سەربەخۆی مافەكانی مرۆڤ لە عیراق لە بەیاننامەیەكدا ڕایگەیاندووە، لە سەرەتای ئەو جووڵانەوە خۆڕسكەی هاووڵاتیانەوە تا ئێستا 301 خۆپیشاندەر كوژراون و 15 هەزار كەسی دیكە بریندار بوون.\nڕاشیگەیاندووە، كە هێزە ئەمنییەكان غازی فرمێسكڕێژ و چەكیان بەكارهێناوە بۆ ڕووبەڕووبوونەوەی خۆپیشاندانەكان و ناڕەزاییەكانی هاووڵاتیان لە گۆڕەپانەكانی خۆپیشاندانەكانی بەغدا و شارەكانی دیكە.\nلە سەرەتای مانگی ڕابردووەوە خۆپیشاندانێكی بەرفراوان، كە سەرەتا لە بەغداوە چەخماخەی سەند لە زۆربەی شارەكانی ناوەڕاست و باشووری عیراق دەستی پێكرد بۆ چاكسازی لە دامەزراوەكانی دەوڵەت و دابینكردنی خزمەتگوزاری و هەلی كار، دواتر گرژی تێ كەوت و بەهۆی تەقەی هێزە ئەمنییەكانەوە ژمارەیەك خۆپیشاندەر كوژران و بریندار بوون.\nخۆپیشاندانەكانكۆمسیۆنی باڵای مافەكانی مرۆڤ لە عیراق\nگەڕەكێكی سلێمانی نۆژەندەكرێتەوە و دەكرێتە سەنتەرێكی بازرگانی\nحكومەتی هەرێم، پەخشی دراما توركییەكان سنووردار دەكات\nبەزمەسات43 خولەک پێش ئێستا


فێستیڤاڵی نه‌ته‌وه‌یی شیعری كوردی كۆتاییهات\nفێستیڤاڵی نه‌ته‌وه‌یی شیعری كوردی كۆتاییهات  هه‌ولێر، ته‌ها عه‌بدوڵلا 17/5/2012\nدوێنێ (17/5/2012)، له‌كتێبخانه‌ی زه‌یتونه‌ی هه‌ولێر به‌خوێندنه‌وه‌ی چه‌ند شیعرێكی شاعیران و پێشكه‌شكردنی دیاری به‌سه‌ر به‌شداربوون كۆتایی به فێستیڤاڵی نه‌ته‌وه‌یی شیعری كوردی هات.\nهیمدات حسێن سه‌رپه‌رشتیاری فێستیڤاڵ به‌كوردستانی نوێی راگه‌یاند: له‌فێستیڤاڵه‌كه‌دا (16) لێكۆلێنه‌وه سه‌باره‌ت به‌شیعری كوردی ئاماده‌كرابوو، هه‌روه‌ها زیاتر له(40) شاعیری كورد شیعریان پێشكه‌شكرد، وتیشی: مه‌به‌ستمان كۆكردنه‌وه‌ی شاعیرانی كورد بوو له‌پایته‌ختی هه‌رێمی كوردستان بۆئه‌وه‌ی له‌نزیكه‌وه ئاگایان له‌به‌رهه‌م و چالاكی یه‌كتر بێت و ئه‌مرۆش به‌دابه‌شكردنی خه‌ڵات كۆتایی به‌فێستیڤاڵه‌كه هات.\nشاعیر موحسین ئاواره-ش سه‌باره‌ت به‌چۆنیه‌تی به‌رێوه‌چوونی فێستیڤاڵه‌كه به‌كوردستانی نوێی وت: به‌هۆی ئه‌وه‌ی فێستیڤاڵه‌كه نه‌ته‌وه‌یی بوو بایه‌خ و گرنگی تایبه‌تی خۆی هه‌بوو، زۆر له‌شاعیر و نووسه‌ر یه‌كتریان بینی و گفتوگۆیه‌كی زۆریان كردو ئه‌مه‌ش سوودێكی زۆری هه‌یه بۆ له‌یه‌كتر نزیكبونه‌وه، جگه له‌وه‌ش له‌فێستیڤاڵێكی له‌و جۆره هه‌ڵسه‌نگاندن بۆ شیعری شاعیران ده‌كرێ و باش و خراپه‌كان له‌یه‌كتر جیا ده‌كرێته‌وه، هه‌روه‌ها شاعیران له‌سه‌ر ئاستێكی به‌رز ده‌ناسرێن.\nدایكی دیلان شاعیرێكی تری به‌شداربووی فێستیڤاڵ وتی: له‌ماوه‌ی (3) رۆژی فێستیڤاڵ به‌رهه‌می جوان پێشكه‌شكران و شیعره‌كان ناسك و جوان بوون و لێكۆلێنه‌وه له‌سه‌ر ئه‌و شیعرانه ئه‌نجامدران كه له‌و فێستیڤاڵه پێشكه‌شكران، ئه‌وه‌ی زیاتر گرنگ بوو تێكه‌ڵبوونی شاعیری هه‌رچوار پارچه‌ی كوردستان بوو، ئه‌مه‌ش لێكتێگه‌یشتنێك له‌نێوان دروست ده‌كات.\nكه‌مال خه‌مبار توێژه‌ر و ره‌خنه‌گر وه‌رگێر-یش به‌كوردستانی نوێ وت: ئه‌م فێستیڤاڵه كه به‌ناوی فێستیڤاڵی نه‌ته‌وه‌یی شیعری كوردی بوو، ده‌بێت له‌ئاست و چاوه‌ڕوانی شیعران و گه‌لی كورد بێت، چونكه له‌فێستیڤاڵێكی وا فرا‌وان پێویسته ئه‌و لیژنەیه‌ی كه سه‌یری شیعره‌كان ده‌كات شاره‌زاییه‌كی ته‌واوی له‌شیعر هه‌بێت، وه‌ك ره‌خنه‌گرێك هه‌ستمكرد كۆمه‌ڵێك شیعر ده‌خوێندرێته‌وه دوور و درێژن و له‌و ئاسته‌دانین، چونكه شیعر وه‌ك وێنه وایه، ئێستاش زه‌مانی كورتكردنه‌وه و خێراییه، پێویست شیعره‌كان كورت بێت.\nله‌لایه‌ن خۆیه‌وه مه‌سعود په‌رێشان سكرتێری رۆشنبیری لقی هه‌ولێری یه‌كێتیی نووسه‌رانی كورد به‌كوردستانی نوێی رایگه‌یاند: له‌سه‌ره‌تاوه بیرۆكه‌كه ته‌نیا درێژه‌پێدان بوو به‌و دوو فێستیڤاڵه‌ی تر كه له‌ساڵی حه‌فتاكان له‌باشووری كوردستان رێكخرابوو، به‌ڵام دواتر شاعیرانی پارچه‌كانی تری كوردستان داوای به‌شداریكردنیان كرد بۆیه بیرۆكه‌كه فراوان بوو بۆ فێستیڤاڵی نه‌ته‌وه‌یی شیعری كوردی، مه‌سعود په‌رێشان كه سه‌رۆكی لیژنه‌ی پێشوازی فێستیڤاڵه‌كه‌ش بوو وتی: (جیاوازی ئه‌م فێستیڤاڵه له‌وه‌دا بوو كه‌شاعیره ژنه‌كان داهێنانێكی گه‌وره‌یان كرد به‌جۆرێك كه‌ده‌ستیان له‌پیاوه‌كان سه‌ندبوو له‌خوێندنه‌وه‌ی شیعره‌كانیاندا)\nوتیشی: ئامانجی ئێمه له‌م فێستیڤاڵه‌دا گه‌ڕانه‌وه‌ی ئه‌و ره‌واجه بوو بۆ شیعرو لێكۆڵینه‌وه، باشترین به‌ڵگه‌ش بۆ ئه‌مه به‌شداریكردنی شاعیرانی كورد بوو هه‌ر له‌شێركۆ بێكه‌س –ه‌وه تا شاعیرانێكی دیكه‌ی گه‌نج له‌م فێستیڤاڵه‌دا.\nشایه‌نی باسه فێستیڤاڵی نه‌ته‌وه‌یی شیعری كوردی (15-17/5) له‌لایه‌ن وه‌زاره‌تی رۆشنبیری و لاوانه‌وه ئاماده‌كرابوو، لیژنه‌ی ئاماده‌كاریشی له‌لایه‌ن یه‌كێتی نووسه‌رانی كورده‌وه بوو. وابڕیاره ساڵانه ئه‌م فێستیڤاڵه رێكبخرێت.


بەرێوەبەری پەروەردەی سۆران : بۆساڵی نوێی خوێندن پلانێكی تۆكمەمان داناوە | دەزگاى زارى کرمانجى\nبەرێوەبەری پەروەردەی سۆران : بۆساڵی نوێی خوێندن پلانێكی تۆكمەمان داناوە\nبەرێوەبەرایەتی پەروەردەی سۆران سنوری كاركردنی بەرفراوانە بەو پێیەی هەریەكە لە ناحیەكانی دیاناو سیدەكان و خەلیفان بەسەرجەم گوندو ئاوایەكانیەوە جگە لەسەنتەری شاری سۆران سەربەم بەرێوەبەرایەتیەن ، بۆقسەكردن لەسەر كارو بەرنامە و پلانەكانی پەروەردەی سۆران بۆساڵی نوێی و كێشەو گرفتەكانی بەردەم پرۆسەی خوێندن لەدیمانەێكی تایبەتی هەفتەنامەی زاری كرمانجیدا عەزیز سەعید مەلا بەرێوەبەری پەروەردەی سۆران، وەڵامی پرسیارەكانی زاری كرمانجی دەداتەوە و رایدەگێنێت" لەسنوری پەروەردەی سۆران زۆربەی قوتابخانەكان و باخچەكانی منداڵان پێویستیان بەنۆژەنكردنەوەهەیە.\nدیمانە: محەممەد مەحموود – سۆران\nپلانی پەروەردەی سۆران بۆساڵی نوێی خوێندن چۆن دەبێت؟\nئێمە وەكو پەروەردە بەهاوكاری لەگەڵ یەكەی سەرپەرشتی ئامادەیی و بنەڕەتی پلانێكی تۆكمە دادەنێین ، ئەویش بەدانانی چەند لێژنەیەك لەوانە لێژنەی گواستنەوە، لێژنەی داخستنی قوتابخانەو كردنەوە قوتابخانەكان لەگەڵ لێژنەی كردنەوەی قوتابخانەی نوێ و لێژنەی دابەشكردنی مامۆستایان لەقوتابخانەكان لەرووی كەم و زیادی مامۆستایان ، هەروەها لێژنەی مامۆستایانی وانەبێژیش لەو پلانە بەشداربۆئەوەی بیتواین بەهەمووان لە خزمەتی پرۆسەی پەروەردەو فێركردندا بین .\nبەهۆی درووست بوونی شەری داعش لەساڵی 2014 لەگەڵ درووست بوونی قەیرانی دارایی لەهەرێمی كوردستان كاری دروستكردنی قوتابخانەكان راوەستا نەتوانرا وەك پێویست باڵەخانەی تازە درووست بكرێن ، ئێمەش وەك پەروەردەی سۆران بەدەر نەبووین لەوبارودۆخە، بێگومان بەهۆی بەرفراوان بوونی شاری سۆران و دروستبوونی گەڕەكی تازەو نوێ لەچەند شوێنێك پێویستیمان بەدرووستكردنی قوتابخانەی نوێ هەیە بەتایبەتی لەناو سەنتەری شاری سۆران، قوتابخانە هەیە لەكابینە دایەو بیناییەی تایبەت بەخۆی نییە ، هەروەها لە ناحیەكانی خەلیفان و سیدەكان و دەورووبەریش پێویستیمان بە درووستكردنی قوتابخانەی تازە هەیە ، بەو پێیەی سنووری پەروەردەی سۆران بەرفراوانە.\nوەك پەروەردەی سۆران زۆربەی قوتابخانەكان و باخچەكانی منداڵان پێویستیان بەنۆژەنكردنەوەهەیە ، بەڵام ماوەی پێنج ساڵە بەهۆی قەیرانی دارایی كاری نۆژەنكردنەوەی قوتابخانەكان وەستا و نەتوانراوە كاری نۆژەنكردنەوە بۆقوتابخانەكان بكرێت وەك پێویست.\nقوتابخانەی گوڵی زەرد پێویستی بەنۆژەنكردنەوەهەیە بۆتائێستا هەروەك خۆی ماوەتەوە لەگەڵ ئەوەی یەكێكە لەقوتابخانە ئاستبەرزەكان؟\nبێگومان قوتابخانەی گولی زەرد یەكێكە لەقوتابخانە باشەكان ، ئەمەیان زۆر ڕاستە ، لەپێش دەسپێكردنی شەری داعش بڕیاری درووستكردنی قوتابخانەێكی 18 پۆلی لەو شوێنە دەرچووبوو، بەڵام بەهۆی درووست بوونی قەیرانی داراریی كارەكانی درووستكردنی قوتابخانەێكی 18 پۆلی وەستاوە.\nچەند قوتابخانە و باخچەی ئەهلی لەسنووری سۆران هەنە؟\nسەبارەت بەهەبوونی قوتابخانەو باخچەی ئەهلی لەسنووری پەروەردەی سۆران یازدە قوتابخانەی ئەهلی بوونی هەیە لەگەڵ یازدە باخچەی منداڵانیش ، ژمارەی ئەو قوتابیانەش لەو قوتابخانەو باخچە ئەهلیانە دەخوێنن نزیكەی 2000 دووهەزار قوتابی دەبن.\nبۆتائێستاش دەبێت لەهەولێر لێژنەی قوتابخانە ئەهلیەكان بێت و ئێوە ناتوانن چاودێریان بكەن ؟\nئەوە كاری وەزارەتە ئەوان پلانیان بەم شێوەیە داناوە .\nهەوڵتان نەداوە بۆقوتابییانی دەرەكی پۆلی دوازدە تاقیكردنەوەكان بێنەوەسۆران؟\nبەدڵنیاییەوە هەوڵی زۆردراوە ، بەڵام ئەگەر بێت و تاقیكرنەوەكان بێنەوە سۆران ئەوە دەبێت بۆهەر 34 قەزاكەی تری كوردستانیش هەمان بڕیار جێ بەجێ بكرێت، بۆیە دەبێت تاقیكرنەوە دەرەكیەكان هەر لە سەنتەری پارێزگاكان بێت.\nئەمساڵ چەند قوتابی دەرەكی پۆلی دوازدەتان هەبوو؟\nوەك پەروەردەی سۆران زیاتر لە 600 قوتابی دەرەكیمان هەبوو .\nئەنجامەكانمان زۆرباش بوون بەتایبەتی لە پۆلی دوازدە ، یەكەمی سەرئاستی هەرێمان هەبوو ، لە گەڵ ئەوەش چەندین قوتابییمان لە كۆلێژە بەرزەكان وەردەگیرێن ، بەتایبەتی لە كۆلێژی پزیشكی و ئەندازیاری.\nبۆئەمەیان دەبێت خەڵكی ئەم ناوچەیە ئەو بڕیارە بدەن ، وەك دیاریشە پڕۆسەی خوێندن و پەروەردە بەردەوام لە گۆڕان دایە، بۆیە دەبێت لە گەڵ گۆرانكاریەكاندا بڕۆیت و دانەبڕێت و كاری باش ئەنجام بدەیت.\nئاستی خوێندن لە دەڤەری سۆران ساڵ بەساڵ لە بەرەو پێش چوونە، ئەگەر باس لە وەبكەین ساڵانی پێشوو لەم سۆرانە یەك دەرچووی كۆلیژی ئەندازیاری و پزیشكی نەبوو ، كەچی ئێستا خۆش بەختانە ساڵ بە ساڵ ئ ئاستی خوێندن بەرەو پێش دەچێت ، ساڵانە چەندین قوتابی لە كۆلیژەكانی ئەندازیاری و پزیشكی بەشەكانی تر وەردەگیرێن لە زانكۆ ، لە گەڵ بوونی كۆلێژی ئیشق و كردنەوەی كۆمەڵگەی سابیس و پەیمانگەی كۆمپیوتەرو چەندین قوتابخانەی نوێ ئەمانە وایانكردوە ئاستی خوێندن و پەروەردە لە سۆران بەرەو پێش بچێت.\nلەئەدای كاری وەزیری پەروەردە ڕازیبوون لەكابینەی هەشتەم ؟\nدەربارەی ئەدای وەزیری پەروەردە وەك دیارە و دەزانین پەروەردە كەم و كورتی زۆرە ، بەتایبەتی لەو قەیرانە داراییەی كە بەرۆكی هەرێمی كوردستانی گرتبوو ئەو چارەگە مووچەییەی مامۆستایان وەریان دەگرت و درووست نەكردنی قوتابخانەی نوێ و نۆژەنەكردنەوەی قوتابخانەكان، كەچی وەزیری پەروەردە توانی بەسەر ئەو هەموو كەم و كوریانە زاڵ بێت و كارەكا ن بەشێوەیەكی رێك ئەنجام بدات .


मत्ती 27 NCA – مەتا 27 KSS | Biblica\nमत्ती 27 NCA – مەتا 27 KSS\n1کاتێک ڕۆژبووەوە، هەموو کاهینانی باڵا و پیرانی گەل تەگبیریان کرد کە عیسا بکوژن. 2جا بەستیانەوە و بردیان و دایانە دەست پیلاتۆسی فەرمانڕەوا.\nیەهوزا خۆی دەکوژێ\n3ئینجا یەهوزا، ئەوەی بە گرتنی دا کە بینی عیسا حوکمی بەسەردا درا، پەشیمان بووەوە، سی دراوە زیوەکەی بۆ کاهینانی باڵا و پیران گەڕاندەوە و 4گوتی: «گوناهم کرد کە ناپاکیم لە مرۆڤێکی بێتاوان کرد.»\nگوتیان: «بە ئێمە چی؟ خۆت دەزانیت.»\n5ئەویش زیوەکانی لە پەرستگا فڕێدا و چوو خۆی هەڵواسی.\n6بەڵام کاهینانی باڵا دراوە زیوەکانیان هەڵگرتەوە و گوتیان: «دروست نییە بیخەینە گەنجینەی پەرستگاوە، چونکە نرخی خوێنە.» 7ئینجا تەگبیریان کرد و کێڵگەی گۆزەکەرەکەیان بۆ گۆڕستانی بێگانان پێ کڕی. 8لەبەر ئەوە ئەو کێڵگەیە هەتا ئەمڕۆش پێی دەگوترێ کێڵگەی خوێن. 9ئەوسا ئەوەی بەهۆی پێغەمبەر یەرمیا گوتراوە، هاتە دی: [سی پارچە زیوەکەیان برد، ئەم نرخە لەلایەن نەوەی ئیسرائیلەوە لەسەری خەمڵێنرا، 10ئینجا بە کێڵگەی گۆزەکەرەکەیان دا، وەک یەزدان فەرمانی پێدام.27:10 زەکەریا 11:12-13 و یەرمیا 19:1-13؛ 32:6-9.]\nپیلاتۆس پرسیار لە عیسا دەکات\n11عیساش لەبەردەم پیلاتۆسی فەرمانڕەوا ڕاوەستا، فەرمانڕەواش لێی پرسی و گوتی: «ئایا تۆ پاشای جولەکەی؟»\nعیساش فەرمووی: «خۆت گوتت.»\n12کاتێک کاهینانی باڵا و پیران سکاڵایان لێی دەکرد، هیچ وەڵامی نەدەدایەوە. 13پیلاتۆس پێی گوت: «ئایا گوێت لێ نییە چەند شایەتیت لەسەر دەدەن؟» 14بەڵام عیسا تەنانەت بە وشەیەکیش وەڵامی نەدایەوە، فەرمانڕەواش زۆر سەرسام بوو.\n15لە هەر جەژنێکدا فەرمانڕەوا کردبوویە نەریت بەگوێرەی خواستی خەڵکەکە بەندکراوێک ئازاد بکات. 16لەو کاتەدا گیراوێکی بەناوبانگیان هەبوو کە ناوی باراباس بوو. 17لەبەر ئەوە کاتێک کۆببوونەوە، پیلاتۆس لێی پرسین: «دەتانەوێت کێتان بۆ ئازاد بکەم، باراباس یان عیسا، ئەوەی پێی دەگوترێ مەسیح؟» 18چونکە زانی لەبەر ئیرەیی عیسایان بە گرتن دابوو.\n19کاتێک پیلاتۆس لەسەر کورسی دادوەری دانیشتبوو، ژنەکەی هەواڵی بۆ نارد: «هیچ لەو بێتاوانە مەکە، چونکە ئەمڕۆ لە خەوندا لەبەر ئەو زۆر ئازارم چێژت.»\n20بەڵام کاهینانی باڵا و پیران خەڵکەکەیان جۆشدا کە داوا بکەن باراباس ئازاد بکرێ و عیسا لەناو ببردرێت.\n21فەرمانڕەوا وەڵامی دانەوە: «لەم دووانە کامەتان دەوێ بۆتان ئازاد بکەم؟»\n22پیلاتۆس لێی پرسین: «ئەی چی لە عیسا بکەم، ئەوەی پێی دەگوترێ مەسیح؟»\nهەموو گوتیان: «با لە خاچ بدرێت!»\n23ئەویش گوتی: «بۆ؟ چ خراپەیەکی کردووە؟»\nبەڵام ئەوان زیاتر هاواریان دەکرد: «با لە خاچ بدرێت!»\n24پیلاتۆس بینی سوودی نییە و خەریکە ئاژاوە ڕوودەدات، ئاوی هێنا و لەبەردەم خەڵکەکە دەستی شوشت و گوتی: «لە خوێنی ئەمە بێتاوانم! لە ئەستۆی ئێوەیە!»\n25گەل هەموو وەڵامیان دایەوە: «با خوێنی لە ئەستۆی ئێمە و منداڵمان بێت!»\n26ئەوسا باراباسی بۆ ئازاد کردن، بەڵام فەرمانی دا کە عیسا بدرێتە بەر قامچی و پاشان لە خاچ بدرێت.\n27سەربازەکانی فەرمانڕەوا عیسایان بۆ کۆشکی فەرمانڕەوا برد و تەواوی سەربازەکان لە دەوری کۆبوونەوە. 28ڕووتیان کردەوە و کەوایەکی سووریان لەبەرکرد. 29هەروەها تاجێکیان لە دڕک دروستکرد و لە سەریان کرد، قامیشێکیان دایە دەستی ڕاستی، لەبەردەمی چۆکیان دادا و گاڵتەیان پێ دەکرد و دەیانگوت: «سڵاو ئەی پاشای جولەکە!» 30تفیان لێکرد، قامیشەکەیان برد و بە سەریاندا کێشا. 31دوای ئەوەی گاڵتەیان پێکرد، کەواکەیان لەبەر داکەند و کراسەکەی خۆیان لەبەرکردەوە، بردیان تاوەکو لە خاچی بدەن.\n32کاتێک دەهاتنە دەرەوە پیاوێکی کورێنییان27:32 کورێن: شارێکی یۆنانی بووە کە دەکەوێتە ناو وڵاتی لیبیای ئێستا. بینی ناوی شیمۆن بوو، ناچاریان کرد خاچەکەی ئەو هەڵبگرێت. 33کە گەیشتنە ئەو شوێنەی پێی دەگوترا گولگۆسا، کە بە واتای «شوێنی کاسەسەر» دێت، 34شەرابی تێکەڵ بە تاڵاویان دایە عیسا تاکو بیخواتەوە، کە تامی کرد نەیویست بیخواتەوە. 35کە لە خاچیان دا، بە تیروپشک جلەکانیان دابەش کرد. 36ئینجا لەوێ دانیشتن و ئێشکیان بۆ گرت. 37لەژوور سەرییەوە تاواننامەکەی ئەویان دانا کە نووسرابوو:\n«ئەمە عیسایە، پاشای جولەکە.»\n38دوو دزیشیان لەگەڵی لە خاچ دا، یەکێک لەلای ڕاستی و ئەوەی دیکەش لەلای چەپی. 39ئەوانەی بەوێدا تێدەپەڕین، جنێویان پێی دەدا و سەریان بادەدا و 40دەیانگوت: «ئەی ڕووخێنەری پەرستگا و بنیادنەرەوەی لە سێ ڕۆژدا، خۆت ڕزگار بکە! ئەگەر تۆ کوڕی خودای، لە خاچەکە دابەزە!» 41بە هەمان شێوە کاهینانی باڵا لەگەڵ مامۆستایانی تەورات و پیران گاڵتەیان پێدەکرد و دەیانگوت: 42«خەڵکی دیکەی ڕزگار کرد، بەڵام ناتوانێ خۆی ڕزگار بکات! ئەگەر پاشای ئیسرائیلە، با ئێستا لە خاچەکە دابەزێت، باوەڕی پێدەهێنین! 43پشتی بە خودا بەست، با ئێستا خودا ڕزگاری بکات، ئەگەر ئەمی دەوێت، چونکە گوتی: ”من کوڕی خودام.“» 44دزەکانیش کە لەگەڵی لە خاچ درابوون قسەیان پێ دەگوت.\n45لە کاتژمێر دوازدەوە27:45 یۆنانی: کاتژمێری شەشەم. هەتا سێ27:45 یۆنانی: کاتژمێری نۆیەم.، تاریکی باڵی بەسەر هەموو زەویدا کێشا. 46نزیکەی کاتژمێر سێ عیسا بە دەنگێکی بەرز هاواری کرد: «[ئێلی، ئێلی، لەما شەبەقتانی؟]» کە بە واتای [خودای من، خودای من، بۆ وازت لێ هێنام؟]27:46 زەبوورەکان 22:1. دێت.\n47کاتێک هەندێک لەوانەی لەوێ ڕاوەستابوون گوێیان لێی بوو، گوتیان: «ئەوە بانگی ئەلیاس دەکات!»\n48دەستبەجێ یەکێک لەوان ڕایکرد و ئیسفەنجێکی هەڵگرت، خستییە ناو سرکەوە و کردی بەسەر قامیشێکەوە و پێیدا تاکو بیخواتەوە، 49بەڵام ئەوانی دیکە گوتیان: «لێگەڕێ، با بزانین ئەلیاس دێت ڕزگاری بکات؟»\n50عیساش بە دەنگێکی بەرز هاواری کردەوە و گیانی سپارد.\n51لەو کاتەدا پەردەی پەرستگا لە سەرەوە هەتا خوارەوە شەق بوو و بوو بە دوو پارچەوە. زەوی لەرزی و بەرد درزیان برد و 52گۆڕەکان کرانەوە، زۆرێک لە لاشەی گەلی پیرۆزی خودا کە مردبوون هەستانەوە. 53دوای هەستانەوەی عیسا، لە گۆڕەکان هاتنە دەرەوە و چوونە ناو شاری پیرۆز، بۆ زۆر کەسیش دەرکەوتن.\n54کاتێک سەرپەلەکە و ئەوانەی لەگەڵی پاسەوانیی عیسایان دەکرد، بوومەلەرزەکە و ئەو شتانەیان بینی کە ڕوویدا، زۆر ترسان و گوتیان: «بەڕاستی ئەمە کوڕی خودا بوو!»\n55زۆر ژن لەوێ بوون، لە دوورەوە تەماشایان دەکرد، ئەوانەی لە جەلیلەوە دوای عیسا کەوتبوون و خزمەتیان دەکرد، 56مریەمی مەجدەلی و مریەمی دایکی یاقوب و یوسف، لەگەڵ دایکی کوڕەکانی زەبدی لەنێویان بوون.\n57کاتێک ئێوارە داهات، پیاوێکی دەوڵەمەندی خەڵکی ڕامە هات، ناوی یوسف بوو، ئەو خۆی قوتابی عیسا بوو. 58چوو بۆ لای پیلاتۆس و داوای تەرمەکەی عیسای لێکرد، ئینجا پیلاتۆس فەرمانی دا بیدرێتێ. 59یوسفیش تەرمەکەی برد و بە کەتانی پاک پێچای و 60لەو گۆڕە نوێیەی خۆی ناشتی کە لە تاشەبەرد هەڵکەنرابوو، ئینجا بەردێکی گەورەی گلۆر کردەوە سەر دەرگای گۆڕەکە و ڕۆیشت. 61مریەمی مەجدەلی و مریەمەکەی دیکەش لەوێ بوون، بەرامبەر گۆڕەکە دانیشتبوون.\nئێشکگرتنی گۆڕی عیسا\n62بۆ بەیانی، کە دوای ڕۆژی خۆ ئامادەکردنە27:62 ڕۆژی خۆ ئامادەکردن: مەبەست لە ڕۆژی هەینییە کەوا لە کەلتوری جولەکەکاندا ئامادەکاری تێدا دەکرێت بۆ پێشوازی لە ڕۆژی شەممە، چونکە دروست نییە لە ڕۆژی شەممەدا هیچ کارێک بکرێت.، کاهینانی باڵا و فەریسییەکان لەلای پیلاتۆس کۆبوونەوە، 63گوتیان: «گەورەم، هاتەوە بیرمان ئەو چەواشەکارە کاتێک زیندوو بوو گوتی: ”دوای سێ ڕۆژ هەڵدەستمەوە.“ 64جا فەرمان بدە هەتا ڕۆژی سێیەم گۆڕەکەی پاس بکرێت، نەوەک قوتابییەکانی بێن و بیدزن، ئەوسا بە گەل بڵێن لەنێوان مردووان هەستاوەتەوە. جا چەواشەی دوایی لەوەی یەکەم خراپتر دەبێت.»\n65پیلاتۆسیش گوتی: «پاسەوانتان هەیە، بڕۆن چۆنتان پێ باشە وا پاسی بکەن.» 66ئەوانیش چوون گۆڕەکەیان پاس کرد، مۆریان لە بەردەکە دا و پاسەوانیان دانا.\nKSS : مەتا 27


كه‌نه‌دا هیچ جۆره ته‌كنۆلۆژیایه‌ك به توركیا نادات\nحكوومه‌تی كه‌نه‌دا رێگه نادات ته‌كنۆلۆژیای دروست كردنی فڕۆكه‌ی بێ فڕۆكه‌وان بفرۆشرێته توركیا.\nحكوومه‌تی كه‌نه‌دا كه پێشتر له رێككه‌وتنێكدا فرۆشتنی ته‌كنۆلۆژیای دروست كردنی فڕۆكه‌ی بێ فڕۆكه‌وانی به توركیا راگه‌یاندبوو، بڵاویكرده‌وه كه ئه‌و رێككه‌وتنه‌ی هه‌ڵوه‌شاندووه‌ته‌وه و رێگه به فرۆشتنی هیچ جۆره ته‌كنۆلۆژیایه‌كی دروست كردنی فڕۆكه‌ی بێ فڕۆكه‌وان به توركیا نادات.\nهه‌ر دوینێ وه‌زیری ده‌ره‌وه‌ی توركیا له رێگه‌ی ته‌له‌فۆنه‌وه په‌یوه‌ندی به وه‌زیری ده‌ره‌وه‌ی كه‌نه‌دا كردبوو و نیگه‌رانی توركیای له‌م بڕیاره ده‌ربڕیوه، به‌ڵام وه‌زیری ده‌ره‌وه‌ی كه‌نه‌دا جه‌ختی له‌وه كردووه‌ته‌وه كه بڕیار دراوه و حكوومه‌ت له بڕیاری خۆی پاشگه‌ز نابێته‌وه.\nتوركیا له سایه‌ی ئه‌و تةكنۆلۆژیایه‌ی له كه‌نه‌دا‌وه هاورده‌ی ده‌كرد له بواری دروست كردنی فڕۆكه‌ی بێ فڕۆكه‌واندا هه‌نگاوی باشی نابوو، به‌ڵام به هۆی هه‌ڵوه‌شاندنه‌وه‌ی رێككه‌وتنی فرۆشتنی ته‌كنۆلۆژیا به توركیا، ئه‌گه‌ری زۆر هه‌یه كه پڕۆسه‌ی دروست كردنی فڕۆكه‌ی بێ فڕۆكه‌وان هه‌ره‌س بهێنێت.\nنه‌ته‌وه‌یه‌كگرتووه‌كان سه‌ركۆنه‌ی پێشنیاری ئه‌ردۆغان بۆ چاره‌سه‌ری دوو ده‌وڵه‌ت له قوبرس ده‌كات\nبوومەلەرزەیەک کەناراوەکانی دەریای ئیجەی هەژاند\nئه‌مریكا گه‌مارۆی قورستر ده‌خاته سه‌ر توركیا


دیوانی چاودێری دارایی دەزگای ئەیلوولی پارتی دەخاتە دەرەوەی چاودێریكردنییەوە |\nHome سەرەکی دیوانی چاودێری دارایی دەزگای ئەیلوولی پارتی دەخاتە دەرەوەی چاودێریكردنییەوە\nدیوانی چاودێری دارایی هەرێم داوا دەكات وردبینی لە دەزگای ئەیلوولی پارتی بكرێت، بەڵام دوای پێنج ڕۆژ بە كتابێكی ڕەسمی دیوانی چاودێری دارایی ڕایدەگەیەنێت ئەو دەزگایە ناكەوێتە ناو چوارچێوەی چاودێریی ئەوانەوە، لە كاتێكدا ئەو دەزگایە سەر بە وەزارەتی دارایی حكوومەتی هەرێمە و مانگانەش زیاتر له ١١ ملیار دینار بۆ ئەو دەزگایە دەچێت.\nبە پێی نووسراوێكی ڕەسمی بە ژمارە 460 لە بەرواری 2/11/2016، كە خالید هادی چاوشلی، سەرۆكی دیوانی چاودێری دارایی واژۆی كردووە و فەرمانی دیوانی بۆ دەركردووە، تێیدا هاتووە: ״دوابەدوای فەرمانی دیوانیمان ژمارە 447 لە 27/10/2016 سەبارەت بە وردبینیی كار و چالاكییەكانی دەزگای ئەیلوول، بە پێی ئەو دەسەڵاتەی پێمان درا بڕیارمان دا بە هەڵوەشاندنەوەی ئەو فەرمانە بە هۆی نەكەوتنی ئەم دەزگایە بۆ ژێر ڕكێفی دیوانەكەمان.״\nشێركۆ حەمەئەمین، ئەندامی پەرلەمانی كوردستان لە فراكسیۆنی گۆڕان، بە ״ئاژانس״ی ڕاگەیاند، دیوانی چاودێری دارایی لە نووسراوێكی پاشگەز بووەتەوە كە داوای كردبوو دەزگای ئەیلوول لەژێر دیوانی چاودێری داراییدا بێت و دەڵێت: ״ئەمەش بە مانای ئەوە دێت كە لەژێر فشاری حزبی پارتیدا پاشگەز بوونەتەوە.״\nدەزگای ئەیلوول ساڵی ٢٠٠٠ لە لایەن پارتی دیموكراتی كوردستانەوە درووست كرا و تەواوی ئەو پێشمەرگە دێرینانەی تێدا ناونووس كران كە لە شۆڕشی ئەیلوولدا بەشدارییان كردووە و سەرجەمیان لەو دەزگایەدا مووچەیان بۆ بڕدراوەتەوە. لە ئێستادا ئەو دەزگایە سەر بە وەزارەتی داراییە و زیاتر لە ٣٧ هەزار كادری تێدا ناونووس كراوە و مووچەكانیشیان لە نێوان ٣٠٠ بۆ ٣٥٦ هەزار دینارە.\nجەمال محێدین، سەرۆكی دەزگای ئەیلوولی سەر بە پارتی، ئاماژەی بەوە دا، ٣٧ هەزار كەس ئەندامی دەزگای ئەیلوولن و مووچەیان لە نێوان ٣٠٠ بۆ ٣٥٦ هەزارە جگە لەوانەی دەمرن و مووچەكەیان دەبێتە ٢٠٠ هەزار.\nئەو بە ״ئاژانس״ی وت: ״هیچ نووسراوێكمان لە دیوانی چاودێری داراییەوە بۆ نەهاتووە و ئێمە سەر بە وەزارەتی دارایین و لەژێر چاودێریی ئەو دیوانەدا نین.״\nبە پێی خەمڵاندنێك كە ״ئاژانس״ كردوویەتی، ئەگەر ئەوانەی لەسەر دەزگای ئەیلوول مووچە وەردەگرن ٣٧ هەزار و ٥٠٠ كەس بن و مووچەكانیان بە ٣٢٥ هەزار دینار بۆ هەر یەكێكیان بخەمڵێندرێت، ئەوا مانگانە 11 ملیار و 100 ملیۆن دینار دەدرێت بە مووچەخۆرانی دەزگای ئەیلوول.\n״ئاژانس״ پەیوەندیی كرد بە خالید هادی چاوشلی، سەرۆكی دیوانی چاودێری دارایی، بەڵام ناوبراو ئامادە نەبوو هیچ لێدوانێك لەو بارەیەوە بدات.


میری ئێزدیان:گەندەڵی زۆر لەو هاوكاریانەدا كراوە كە بۆ شەنگال نێردراون\nنایبف بن داود میری ئێزدیان لە شەنگال رایدەگەیەنێت كە لەدوای رزگاركردنی شەنگالەوە هاوكاریی و كۆمەكی زۆری شەنگال و ئاوارەكانی شەنگال كراوە، زۆرینەی ئەو هاوكاریانە نەگەیشتونەتە دەست شەنگالیەكان و گەندەڵی زۆری تێدا كراوە.\nایف بن داود، میری ئێزدیان بە ڕۆژنامەی سەباحی ڕاگەیاندووە، لایەنە بەخشەرەکان لەدوای ئازادکردنی شەنگالەوە کۆمەکی بەردەوامییان ناردووە، بە نمونە ئیماراتی عەرەبی نزیکەی دوو ملیۆن و ٧٠٠ هەزار دۆلار و ویلایەتە یەکگرتووەکانی ئەمریکاش٨٤ ملیۆن دۆلار و هەروەها پاپای ڤاتیکان و سەرۆککۆماری عێراق و چەندانی دیکە کۆمەکیان بۆ شەنگال ناردووە.\nدەشڵێت، بەشێکی زۆری ئەوهاوکارییانە بە شێوەیەکی دروست خەرج نەکراوە و گەندەڵییان تێدا کراوە، بەپێویستی دەزانێت لایەنە پەیوەندیدارەکانی پارێزگای نەینەوا لیژنەیەک بۆ چاودێریکردنی کاری ڕێکخراوەکان پێکبهێنن و مانگانە ڕاپۆرت لەوبارەیەوە پێشکەش بە سەرووی خۆیان بکەن.\nئاماژەی بۆ ئەوە کردووە، کە باشترین بەڵگە کە بەخشینەکان نەگەیشتونەتە شەنگال، گوندیسەباحیەیە کە ٦٣ ماڵ و ٧٤ خێزان و ٤١٤ هاووڵاتی تێدا نیشتەجێیە، لەنێویشیاندا پێنجڕزگاربوویدەستی داعش و ٧٠ کەسی خاوەن پێداویستی تایبەتی بێ چاودێری هەیە، هەروەها خێزانەکان لە خوار هێڵی هەژارییەوە دەژین و ئاویئاودێری دەخۆنەوە، لەگەڵ ئەوەشدا قوتابخانە و بنکەی تەندروستییان نییە، ئاماژە بەوەش دەکات کە زۆرینەی ناوچەکانیشەنگال هاوشێوەی ئەم گوندەن وەک سەیبا شێخ خدر، کەرزەرک.\nمیری ئێزدیان باس لەوەش دەکات، لە ماوەی سێ ساڵی کارکردنی ڕێکخراوە نێودەوڵەتی و ناوخۆییەکان لە ناوخۆی شەنگال، دەرکەوتووە ١٠٪ کاریان کردووە، ئەوەش ڕێژەیەکی کەمە بەراورد بە کارکردنی ئەو ژمارە زۆرە لە ڕێکخراوەکان لەو بوارەدا.\nلای خۆیەوە مەحمودئەعرەجی، ئەمینداری گشتیی گروپی شیعی شەنگال دەڵێت، ئەو کێشەیەی سەبارەت بە هاوکارییە دەرەکیەکان بۆخەرجکردنی پرۆژەکان ڕووبەڕوویان دەبێتەوە، ئەوەیە کە تەنها ٤٠٪ی ئەو هاوکارییانە بۆ هەموو سڵێک خەرج کراوە، دووپاتیدەکاتەوە کە ئەم دۆسیە مرۆییە لەلایەن چەندکەسێکی سیاسیەوە ئیستغلال کراوە.\nهەر لەو بارەیەوە خەلدون سالم، پسپۆری ئێزدییەکان لە لێدوانێکیدا بۆ سەباح ڕایگەیاندووە، کاری ڕێکخراوەکان متمانەی لەدەستداوە، زۆربەیان وەک پێویست ڕۆڵی خۆیان نەگێڕاوە، بۆیە دەبێت کۆنترۆڵی کاری ئەو ڕێکخراوانە بکرێت، بەتایبەت کە زۆربەی ناوچەکانی شەنگال خزمەتگوزاری پێویستیان نییە، بەڵام بەدەست پشتگوێخستنەوە بەتایبەت ناوچەکانی باشور دەناڵێنن، لەپێناو کەمکردنەوەی ئەو گەندەڵییانە، پێویستە چاودێریی دەزگا و لایەنە پەیوەندیدارەکان لەو دۆسیەیە چڕ بکرێتەوە.\nهاوکات عەلی بەیاتی، وتەبێژی کۆمیسیاری باڵای مافەکانی مرۆڤ دەڵێت، ئاشکرایە کە شەنگال تا ئێستا دیلی حکومەت و بەڵێنە نێودەوڵەتییەکانە، پرسی ئێزدی و شەنگالیش ڕەهەندێکی گەورەی لە میدیا و ناوەندی بڕیاردانی نێودەوڵەتییدا وەرگرتووە، بەڵام لەڕاستییدا شتەکان نەگۆڕاوە و هاوڵاتیانی شەنگالیش هێشتا گرنگترین پێداویستی ژیانێکی شایستەیان نییە.\nگەندەڵی لە كەرتی وەبەرهێنانی عێراقدا\nداهاتی نەوتی عێراق نزیكەی (6 ملیار ) دۆلاری تێپەڕاند\nپزیشكی هەژاران.. دواین جولەكەی عێراق كە كۆچی دوایی كرد


حكومەتی عیراق؛ 8 ملیۆن دۆلاری دیكەی بۆ كڕینی ڤاكسین تەرخانكرد - تۆڕی میدیایی خەڵک\nحكومەتی عیراق؛ 8 ملیۆن دۆلاری دیكەی بۆ كڕینی ڤاكسین تەرخانكرد\nحكومەتی عیراق ڕەزامەندی بۆ خەرجكردنی زیاتر لە هەشت ملیۆن دۆلار دەربڕی بە مەبەستی كڕینی ڤاكسینی كۆمپانیانی فایزەری ئەمریكی بۆ مانگەكانی داهاتوو.\nحكومەتی عیراق لە ڕاگەیەنراوێكدا بڵاویكردەوە، خەرجكردنی ئەو بڕە پارەیە لەبەرژەوەندی وەزارەتی تەندروستی دەبێت لەگەنجینەی بانكی نێودەوڵەتی بۆ پرۆژە پەككەوتوەكانی عیراق.\nئەمە لەكاتێكدایە ، زیاتر لە 856 هەزارو 939 توشبووی كۆرۆنا لە عیراق تۆماركراون وهەر بەو هۆیەوە زیاتر لە 14 هەرزا و 360 توشبوی گیانیان لە دەستداوە.\nخەڵك- وەزارەتی گواستنەوەی عیراق ئاشكرای دەكات، گەشتە ئاسمانییەكان لەگەڵ وڵاتی چین دەستپێدەكاتەوە و هاوكات ئاڵوگۆڕی بازرگانی دەستپێدەكاتەوە.…\n28 ئازار 2021 9.44 am\nخەڵك- بەڕێوەبەری گشتی وەزارەتی بازرگانی ڕایدەگەیەنێت، شایستە داراییەكان جوتیارانی هەرێم دابەش دەكرێت.


جه‌بار یاوه‌ر ده‌ڵێت دیسـانه‌وه فڕۆكه‌كانی توركیا باكوری عێراق بۆردومان ده‌كه‌ن\nبه‌رپـرسێـكی كوردسـتانی عێراق ده‌ڵێت فڕۆكه جه‌نگیـیه‌كانی توركیا ئه‌مڕۆ یه‌كشه‌ممه هێرشـێـكی تریان له باكوری عێراق ئه‌نجام دا.\nده‌مڕاستی هێزه‌كانی ئاسایشی كوردستانی عێراق جه‌بار یاوه‌ر ده‌ڵێت هیچ مه‌ده‌نیـیه‌ك گیانی له ده‌ست نه‌دا له‌و هێرشـه‌ی له نزیـك سـنووری توركیاوه جێـیگرت. ده‌شڵێن دانیشـتووانان له ناوچه‌كه هه‌ڵـهاتن.\nزووتر له‌شـكری توركیا ڕایگه‌یاندبوو فڕۆكه جه‌نگیـیه‌كان و یه‌كه‌كانی تۆپـخانه‌یان سه‌رهه‌ڵـداوه‌كانی نێو باكوری عێراقیان له ڕۆژی شه‌ممه كرده ئامانج و ئاگاهیـیان دا كه هێرشی زیاتر به دوایدا دێت. ئه‌مه سێهه‌مین هێرشی سـنووربه‌زاندنی توركیایه له دژ سه‌رهه‌ڵـداوه‌كانی په‌كه‌كه له ماوه‌ی هه‌فته‌یه‌كدا.\nله‌شـكری توركیا ڕۆژی شه‌ممه ڕایگه‌یاندبوو سه‌ده‌ها سه‌رهه‌ڵـداوانی په‌كه‌كه له میانه‌ی هه‌ڵمه‌ته‌كانی ئه‌م دوایـیه كوژراون. هه‌رچه‌ندێـكه هێشـتا ئه‌و ژماره‌یه له سه‌رچاوه‌یه‌كی سه‌ربه‌خۆیـیه‌وه پـشتڕاست نه‌كراوه‌ته‌وه.